20.10.2019. 16:12h 20.10.2019. 16:12h\nSUBOTICA-BAJMOK - Obeležavanje 75 godina od oslobođenja naselja Bajmok, kod Subotice, koje broji oko 7.000 stanovnika, organizovano je kod Spomenika palim borcima NOB-a, u centru sela.\nPoštu palim borcima narodnooslobodilačke borbe odali su mnogobrojni meštani i zvaničnici Subotice, Bajmoka i meštani Mišićeva, Rastine, Pačira, Sombora, Alekse Šantića i Novog Žednika, minutom ćutanja odata je počast palim borcima, a vence su položili Srđan Samardžić, funkcioner Subotice, predsednik MZ Bajmok Borko Petrović, predsednik SUBNOR-a Subotice, mr Maksim Đorđije Bakrač i članovi Udruženja potomaka i poštovaoca Solunskih dobrovoljaca društva „Kralj Petar“.\n„Veliki doprinos oslobođenju Bajmoka dali su naši mladići i devojke, ali i pripadnici sovjetskih brigada, koji su oslobađali ove krajeve od fašista do njihovog potpunog sloma”, rekao je Duško Stipanović, društveno politički i sportski funkcioner, poslanik u Skupštini AP Vojvodine.\nBajmok je oslobođen tri dana posle oslobođenja Subotice, a u borbi je bilo mnogo žrtava sa obe strane.\n„ Poginulo je i mnogo crvonoarmejaca iz Rusije, Ukrajine i Gruzije, koji su najpre sahranjeni ovde u centru našeg Bajmoka, a šezdesetih godina su preneti na Pravoslavno groblje u Subotici, gde se pored Spomenika svake godine održava komemorativno podsećanje na žrtve rata uz polaganje venaca“, rekao je Stipanović u Bajmoku i dodao:\n„Ove godine proslavljamo i stogodišnjicu proboja Solunskog fronta i svi smo svesni da jei to deo naše ponosne istorije i slobode Srbijie. Ne smemo\nzaboraviti ni period izgradnje škola, puteva, fabrika, ali i domova za nas meštane, koji danas ovde živimo i odajemo poštu našim precima palim borcima”.\nSekretar SUBNOR-a Subotice Nikola Ivošević podsetio je da sa ponosom obeležavaju dan 75 godina od oslobođenja, a bajmočki partizanski odred je učestvovao u borbama.\n„Mnogi rodoljubi su stradali u logorima smrti i kazamatima, a Spomenik im je pidignut 1971 godine, delo vajarke Ane Bešlić iz Bajmoka. I sada predstoji borba da se ne dozvoli prekrajanje istorije i doprinosa boraca NOB-a u pobedi nad fašizmom i zato negujemo sve tekovine slobode.“\nOdržan je i kulturno umetnički program, a bajmočka nastavnica u penziji, Kata Mojzeš, sa prosvetarima i učenicima položila je cveće kod spomenika Slobodi.\nBajmok je bio jako parizansko uporište u ratu, a postavljeni su spomenici i Soluncima, Kralju Petru i drugim ličnostima iz slavne istorije Srbije. Geza Babijanović, na skup se dovezao svojim biciklom, do 30 kilometara udaljenog Bajmoka od Subotice: „Moj otac je bio organizator ustanka u ovom kraju, pa sam i ja antifašista u duši, sa onima koji traže pravdu i slobodu“.\nSrđan Samardžić je ispred grada Subotice i u ime gradonačelnika Bogdana Labana rekao da su naše žrtve večno upisane u našu istoriju, kojom se svi ponosimo.„Važno je da sagledamo našu prošlost, mnoge naše i porodice crvenoarmejaca su ostavili svoje kosti ovde u Srbiji, boreći se protiv fašističkih zavojevača“.\nMobilizacija je ovde bila potpuna i zato su svi ponosni na Bajmok.\n„Dolazimo iz Rastine na proslavu oslobođenja ovog mesta. Dočekaju nas kao rođaci, spaja nas i organizacija potomaka Solunskih dobrovoljaca“ , kaže Jovan Vukobratović iz Rastine. Veći deo njih odlazi na proslave oslobođenja u sva mesta Vojvodine, pa i izvan Srbije.\nDragoslav Dašić, potpredsednik udruženja ratnih i mirnodopskih vojnih invalida Srbije, rekao je da je očuvana tradicija proslave oslobođenja Bajmoka i da su svi ponosni što postoji želja daljeg obeležavanja važnih istorijskih događaja u ovom delu Srbije.


Treća godišnjica smrti lađara – tužba odbačena, niko nije odgovarao | podunavlje.info\n2. novembar 2019 – Sutra se navršava tri godine od potonuća samohodnog teretnjaka Beograd 10 kod Smedereva, kada su dva člana posade izgubili živote. Tim povodom oglasilo se Udruženje profesionalnih lađara Srbije, podsećajući da zbog propusta koji su doveli do stradanja njihovih kolega niko nije izveden pred lice pravde.\nPre dva meseca je porodicama poginulih lađara, navode iz Udruženja, stiglo rešenje o odbacivanju krivične prijave, koja je podneta 22.12.2017. protiv odgovornih lica zbog izvršenja teškog krivičnog dela protiv opšte sigurnosti. Tužilaštvo smatra, kažu lađari, da ne postoji osnova sumnje za krivično delo koje se goni po službenoj dužnosti.\nPorodice su uložile žalbu pozivajući se na nerelevantnost zaključka veštaka zaduženog za slučaj, da je do potonuća došlo zbog zamora materijala. Naime, kako tvrde, zaključak veštaka nije ničim dokumentovan niti su prikazane laboratorijske analize čvrstoće i elastičnosti brodskog trupa.\nIz Udruženja podsećaju da su pre dve godine odradili analizu i istragu nemilog događaja sa osvrtom na sva neodgovorena pitanja. Njihova zapažanja kao profesionalnih lađara, na žalost, niko nije uzeo u razmatranje.\nZataškavanje ovog slučaja je rađeno na svim nivoima, tvrde lađari, a sve češća potapanja brodova kao i povidbene nezgode u našoj zemlji uporno ukazuju da deo sistema definitivno ne funkcioniše kako treba.\nUdruženje je objavilo kompletnu analizu slučaja i pozivaju tužilaštvo kao i medije da proprate ovaj slučaj kako bi se odgovorni, bar pod monitoringom javnosti, naterali da rade svoj posao časno, odgovorno i pošteno.\nStudiju nesreće koja je koštala života dvojicu članova Udruženja profesionalnih lađara Srbije možete da pogledate OVDE:\nTags: Beograd 10, Stradali lađari, Udruženje profesionalnih lađara Srbije


Kustosiranje: Naše loše poslovno iskustvo sa Kulturnim centrom Beograda\nNaše loše poslovno iskustvo sa Kulturnim centrom Beograda\nNaše loše iskustvo: Neprofesionalan stav menadžmenta Kulturnog centra Beograda prema Kustosiranju\nSaradnja sa Kulturnim centrom Beograda (KCB) u vezi našeg angažmana na 53. Oktobarskom salonu, preciznije sa vodećim ljudima ove kuće i Salona Miom David i Zoranom Đaković, može da se označi kao neiskrena i neprofesionalna. Iako smo u prvoj sezoni Kustosiranja isticali (i pohvalili) saradnju i podršku sa istom kućom- bili su nam domaćini za prvi session Kustosiranja (Artget, gošća Aleksandra Estela Bjelica Mladenović) i tehnička pomoć na Festivalu Mikser 2012; naša kasnija saradnja je bila, najblaže rečeno, u silaznoj putanji.\nPoziv za 53. Oktobarski salon smo dobili u junu 2012., javno i zvanično, tokom gostovanja koordinatorke ove smotre, Zorane Đaković, na Kustosiranju #13, da bismo sa kustosom Brankom Dimitrijevićem, par nedelja kasnije potvrdili status Kustosiranja kao pratećeg programa i počeli dogovore o tome, ali i o drugim oblicima saradnje (podrška pri realizaciji projekta umetničkog kolektiva Expodium).\n1) U zvaničnom flajeru, koji su posetioci dobijali na izložbi, smo oštećeni pogrešnim navođenjem- isključivo kao realizatori tuđeg programa (Expodium). Kasnija izvinjavanja direktorke David nisu stvari mnogo promenile; jer:\n2) Ugovor o našem angažmanu, koji smo, u više navrata pominjali, i koji smo vrlo strpljivo čekali (Rečeno nam je: Trenutno je velika gužva, čim prođe…), nismo nikada dobili; a, povrh svega\n3) Ostali smo uskraćeni za bilo kakvu materijalnu naknadu (honorar), koju, poznato je, obavezno dobijaju učesnici, kada su angažovani od ove kuće, ovakvom prilikom.\n4) Konačno, tokom prepiske sa rukovodstvom smo saznali da, zapravo, nismo nikada ni bili uključeni u budžet Oktobarskog salona.\nDakle, zaključujemo da smo namerom “nestali” iz štampanog izdanja, a ugovor o našem angažmanu je izostao, jer, u stvari, nismo ni bili u planu da budemo plaćeni za posao koji smo obavili po pozivu, kao najfrekventniji prateći program 53. Oktobarskog salona.\nZbog ovako neodgovornog i neprofesionalnog odnosa prema nama, kao autorima projekta Kustosiranje, kolegama i javnosti ističemo da NE PREPORUČUJEMO nikakav oblik saradnje sa KCB, dok postojeći menadžment vodi ovu kuću. Na ovo naše upozorenje naročito treba da obrate pažnju umetnici i nezavisne umetničke organizacije, domaće i strane. U Srbiji je u polju kulture, pogotovo u javnom sektoru, poslovanje pretežno obavijeno mrklim mrakom- poslednjih 30- tak godina javni oglasi za zapošljavanje su veoma retki izuzeci koji to potvrđuju kao pravilo, a za mnoge konkurse se može reći da su farsa i neretko su rezultati, zapravo, unapred poznati. Sve važno se odigrava u sferi političkih i nepotističkih dogovora, daleko od očiju bilo kakve javnosti. Zbog toga, u najvećoj meri, niko ne odgovara za kvalitet (ne) rada institucija; poslovnu etiku da ne pominjemo. U vremenu kada se javne institucije sve više obraćaju nezavisnim kreativcima, jer im izostaju sredstva za vlastitu produkciju programa i odgovor na pitanje šta, kako i za koga u stvari rade? (transparentnost rada), izuzetno je važno obratiti pažnju na neprofesionalne poslovne manire i insistirati na jasnosti odnosa, ugovorima, materijalnim obavezama, rokovima. U svakoj instituciji, bilo iz javnog ili civilnog sektora, rade mnogi vredni i kvalitetni profesionalci, baš kao i u KCB, ali, po našem mišljenju, takvi ne vode ovu kuću, danas.\nKustosi, istoričari umetnosti\nU. G. ARTIKAL, Beograd\nOvaj tekst možete da preuzmete kao .pdf na ovom linku.\nKustosiranje u medijima: intervju za B92, prilog u...\nKustosiranje #22: Višnja Kisić\nKustosiranje: Početak sezone #03\nKustosiranje za 2013.\nNaše loše poslovno iskustvo sa Kulturnim centrom B...\nPrva godina projekta Kustosiranje\nKustosiranje u tabloidu


Unikatne stolice za savremeni enterijer - Lux Life luksuzni portal\nUnikatne stolice za savremeni enterijer\nPronalaženje stolica u savremenom stilu nije tako lak zadatak, ali, mi smo tu da vam pomognemo…\nDanas vam predstavljamo Oyo, sjajni koncept Aeris kompanije, koji se usudio da izazove naše poimanje prostornog dizajna. Ovi komadi nameštaja su besprekorno konstruisani i prate sve standarde industrije nameštaja, kako po pitanju bezbednost, tako i po pitanju kvaliteta.\nOve stolice se sastoje od dvostrukog cevastog čeličnog rama koji kreira potrebnu podršku i obećava istrajnost. Za one, kojima je komfor najbitniji element, ovde stolice imaju postavu i punjenje debljine pet cenitmetara.\nOve stolice se mogu koristiti u trpezariji ili uz radni sto, jer je komfor ono za čim žudite kada sate i sate provodite pored računara ili radeći na nekom projektu. Njihova plastična školjka je ojačana, pa sada nudi robusnost kakvu možda niste očekivali.\nDostupne su u različitim šemama smelih boja, što još jednom naglašava njihomv unikatni dizajn, dajući nam mogućnost da svaku prostoriju u našem domu pretvorimo u savremeno okruženje sa jedinstvenim ambijentom.


Tramp stavio rampu: Senat bez nominacija, ali i bez Crne Gore u NATO-u - Sputnjik Srbija\nTramp stavio rampu: Senat bez nominacija, ali i bez Crne Gore u NATO-u\n10:25 07.03.2017 (osveženo 10:44 07.03.2017) Preuzmite kraći link\nUprkos tome što su crnogorske vlasti najavljivale da će ratifikacija ulaska Crne Gore u NATO doći na raspravu u Senatu SAD kada na dnevnom redu ne bude bilo Trampovih nominacija za potvrdu, to se nije dogodilo.\nSenat trenutno raspravlja o nekoliko rezolucija i nema prenatrpan dnevni red. Uprkos komotnom rasporedu, nije razmatrano da Crna Gora bude na dnevnom redu senatske debate.\nTo, kako navodi portal „In4s“, znači da postoji blokada od strane najviših instanci, očito od Trampove administracije, a moguće je i da se povećava broj republikanskih senatora koji su spremni da pažljivije razmotre novopristigle činjenice koje su im dostavili članovi crnogorske opozicije.\nNaime, nedavno je u pismu koje su lideri Demokratskog fronta Andrija Mandić i Milan Knežević uputili Stivu Banonu, savetniku predsednika SAD, zatražili da zaustavi pridruživanje Crne Gore NATO-u.\nOni su u pismu naveli da američki Senat treba da glasa protiv prijema Crne Gore u NATO.


Tokom proteklih 18 godina svog prisustva na Balkanu CARE se bavio rešavanjem pitanja razvoja mladih, rodne ravnopravnosti, rodno zasnovanog nasilja, osnaživanja žena i mobilizacije zajednice. Nastojanje da angažuje mladiće (uzrasta od 13-19 godina) na rešavanju problema nasilja i štetnih praksi maskuliniteta pojavilo se iz ovog institucionalnog puta učenja koji je podrazumevao blisku saradnju sa lokalnim partnerskim organizacijama. Donatorskim sredstvima dobijenim od Ministarstva spoljnih poslova Norveške, preko CARE Norveška, podržana je ova sedmogodišnja inicijativa (koja je završena u novembru 2013. godine) suočavanja sa izazovom dekonstrukcije pojmova maskuliniteta i promovisanja rodne ravnopravnosti na regionalnom nivou. Projekat je takođe podržan od strane MOTT i OAK Fondacije.\nInicijativa mladića je podeljena u dve faze. Faza I je pilot faza (2007-2010) koja je prilagodila metodologiju programa/kurikuluma originalno razvijenog od strane Instituta Promundo u Latinskoj Americi i na Karibima, a koji je testiran u 5 pilot škola. U Fazi II (2011-2013) su primenjene efikasne strategije prve faze sa ciljem da se ova metodologija proširi u više škola, da dosegne ciljne grupe van škola, da proširi svoju geografsku pokrivenost i da promoviše usvajanje ovog programa na državnom nivou.\nNa ovom projektu sarađuje nekoliko lokalnih partnera i dva međunarodna partnera u Bosni i Hercegovini (Banja Luka, Mostar i Sarajevo), Hrvatskoj (Zagreb), Srbiji (Beograd) i, samo u Fazi II, na Kosovu (Priština i Severna Mitrovica). Institut Promundo, NVO sa sedištem u Brazilu, sa dugogodišnjim iskustvom u rešavanju problema promene ponašanja kod mladih vezano za pitanja nasilja i zdravlja, podržava razvoj kampanje i metodologiju programa. Međunarodni centar za istraživanje o ženama (ICRW) pruža tehničku podršku u razvoju osnovne, monitoring, evaluacione i istraživačke metodologije. Lokalni partneri uključuju omladinske NVO: Status M (Zagreb), Centar za promociju zdravih stilova života E8 (Beograd), Asocijacija za seksualno i reproduktivno zdravlje XY (Sarajevo), Perpetuum Mobile: Centar za razvoj mladih i zajednice (Banja Luka), Altruist (Mostar), Mreža vršnjačkih edukatora (Priština), Omladinski edukativni klub Sinergija i Centar za razvoj zajednica (Severna Mitrovica). SMART Kolektiv sa sedištem u Beogradu pruža podršku kako za razvoj kampanje tako i za medijsku kampanju, uključujući dokumentarne filmove o mladićima i nasilju.\nRazvojni cilj/predviđeni uticaj na društvo\nKultura zasnovana na ljudskim pravima, nenasilju i zdravom razvoju među mladićima i devojkama i uopšte u zajednici širom zapadnog Balkana.\nMladići uzrasta od 14-18 godina imaju stavove i pokazuju ponašanje koje podržava rodno ravnopravnije društvene norme, zdravije životne stilove i obeshrabruju nasilničko ponašanje usmereno protiv zajednice, žena i vršnjaka.\nPočetno i završno kvantitativno istraživanje će biti sprovedeno sa ciljem da se pokažu promene u stavovima i ponašanju.\nCiljani mladići i devojke pokazuju interesovanje za i učestvuju u projektnim radionicama i aktivnostima kampanje.\nAsocijacija za seksualno i reproduktivno zdravlje „XY“\nCentar za promociju zdravih stilova života „E8“\nOmladinska organizacija „Status M“\nUdruga Humanitarna organizacija „Altruist“\n38 mjeseci 01. decembar 2010 – 30. novembar 2013


DS:Preti masovni odlazak prosvetara | Autonomija\nDS:Preti masovni odlazak prosvetara\n"Kvalitetno obrazovanje odvaja uspešne od neuspešnih nacija"\nDemokratska stranka (DS) upozorila je danas da će prosvetni radnici, ukoliko ne dođe do ozbiljnog zaokreta u obrazovnoj politici i odnosu prema njima, sledeći početi masovno da odlaze iz zemlje, putem kolega iz zdravstva.\nPotpredsednica DS Tamara Tripić je u saopštenju oštro kritikovala vlast zbog „razorenog sistema obrazovanja“.\n„Pretnje otkazima upućene prosvetnim radnicima nisu način na koji se brine o njima, a samim tim i o budućnosti naše dece“, navela je ona.\nDodala je i da „jedino u Srbiji vlast ne zanima što nam đaci sede u pretrpanim odeljenjima iako imamo dovoljno nastavnog kadra“.\n„Nakon zdravstvenih radnika, prosvetari su sledeći koji će krenuti masovno da napuštaju našu zemlju, a u tom trenutku ostaće nesagledive posledice“, izjavila je Tripić.\nDodala je da „kvalitetno obrazovanje odvaja uspešne od neuspešnih nacija“ a da će, kako je navela, odnos prema mladima i njihovoj budućnosti odrediće i šanse Srbije da uđe u porodicu savremenih evropskih zemalja.\nPotpredsednica DS je naglasila da „prvi školski dan u Beogradu započinjemo sa razrovanim ulicama i razorenim sistemom obrazovanja“.\nOcenila je i da su roditelji, prethodne dane proveli „u jednoj sumornoj atmosferi“ zabrinuti za mnogobroje troškove koje, kako je navela iziskuje besplatno obrazovanje u Srbiji, ali i za školski sistem u kome će se obrazovati naša deca.\n„Srbija je po svim parametrima daleko na začelju regiona… dok vlast u Srbiji ukida besplatne udžbenike, u Hrvatskoj se uvode besplatni zdravi obroci za decu“, navela je Tamara Tripić.


Stoltenberg i Vučić na Beogradskom bezbednosnom forumu | N1 Srbija\nStoltenberg: Treba da budemo spremni za nepredviđeno\n|08.10.2018. |13:12 >14:20\nGeneralni sekretar NATO Jens Stoltenberg izjavio je da je teže razlučiti mir od rata, ili sukob od stabilnosti, i da je potrebno biti spreman za nepredviđeno i nepredvidivo i u smislu borbene gotovosti.\n"Treba da prihvatimo činjenicu da živimo u vremenu hakerskih ratova, hibridnih ratova", rekao je Stoltenberg učestvujući na skupu Beogradskog bezbednosnog foruma "Liderstvo za bezbednost regiona" zajedno s predsednikom Srbije Aleksandrom Vučićem.\nStoltenberg je rekao da je malo ljudi moglo da predvidi "Arapsko proleće", rusku aneksiju Krima ili pojavu "Islamske države".\nOno što treba da radimo, kako je rekao, jeste da se "pripremamo za nepredviđeno i nepredvidivo" i da budemo spremni da brzo reagujemo.\nNATO je podigao svoju borbenu gotovost, kao i spremnost obaveštajnih službi i spremnost u visokotehnološkom aspektu, dodao je generalni sekretar NATO.\nStoltenberg je izrazio zabrinutost zbog povratka na scenu nacionalisitčke retorike u regionu.\n"Ne može Brisel da rešava probleme regiona, može da pomaže. Treba da ih rešavaju ljudi koji ovde žive i zato pozivam na mir i da se ne vraćamo nacionalstičkoj retorici", rekao je Stoltenberg. On je dodao da je važno da se podsetimo da je region prošao dug put od vremena ratova, sukoba i patnji devedesetih godina prethodnog veka.\n"Ne kažem da nema više problema, tenzija i izazova, ali ne tako davno situacija je bila mnogo gora i opasnija, ne samo po ljude u regionu već i za ostatak Evrope, jer nestabilnost u ovom regionu je veliki bezbednosni rizik za celu Evropu i NATO", rekao je generalni sekretar NATO koji je, kako je naveo, prisutan u regionu sa zadatkom da čuva bezbednost i mirno okruženje.\nStoltenberg je pozdravio ideju o uspostavljanju jedinstvenog ekonomskog prostora i integrisanju regionalnog ekonomskog tržišta.\n"Što više tu uspete to je bolje, ne samo za privredu već i za bezbednost, jer privredni i trgovinski odnosi stvaraju više poverenja", rekao je generalni sekretar NATO.\nStoltenberg je odao priznanje Srbiji za ostvareni napredak i dodao da ima ohrabrujućih znakova i kad je reč o ekonomskom rastu u Srbiji.\nVučić: Srbija će dati sve od sebe da izbegne sukobe\nPredsednik Srbije Aleksandar Vučić izjavio je da će Srbija dati sve od sebe da izbegne sukobe i da sačuva mir i stabilnsot u regionu.\nVučić je rekao da je to neophodno za ekonomski napredak.\n"Daćemo sve od sebe da nastavimo sa dijalogom sa prištinskim Albancima, da uspostavimo bolje odnose sa novim liderima u BiH i mislim da nema sumnje da ćemo morati da imamo bolje odnose sa Hrvatskom, onoliko koliko mi možemo da doprinesemo", rekao je Vučić.\nKako je naveo, "daćemo sve od sebe da ne izazivamo glavoblje velikim silama, ali da pre svega ne stvaramo glavobolju sopstvenom narodu, da stvorimo bolje privredno okruženje da bismo mogli da se razvijamo".\n"Znamo šta je nama urađeno, šta smo mi radili drugima i treba da izbegavamo greške kakve smo pravili u prošlosti i da se postaramo za budućnost što neće biti lako", rekao je predsednik Srbije.\nVučić je rekao i da se samo Srbiji zamera što se ljudi osuđeni za ratne zločine pojavljuju u medijima.\nOn je naveo da su ti ljudi odlužili svoje kazne i "nisu postali ministri, premijeri, predsednici ili savetnici", kao što je "slučaj u regionu".\n"Niko to nikome ne spočitava osim Srbiji. (...) To je odjednom najveći problem", rekao je Vučić, dodavši da niko od ljudi osuđenih za ratne zločine u Srbiji nema državnu funkciju.\nPrema njegovim rečima, najveći problem je da li će region moći da prevaziđe dogadjaje iz prošlosti.\n"Radi se o nama", istakao je predsednik Srbije.\nForum je pratio Miodrag Sovilj:\nTagovi: Jens Stoltenberg , Aleksandar Vučić , Beogradski bezbednosni forum\n(Ne)predvidiv je bio ulazak CG bez referenduma i Makedonije unatoc referendumu !\nPostovani gdine.Uz ove saznajne elemente i mogucnosti,tesko je naci,gotovo nemoguce, nepredvidiv dogadjaj.


Berlin: Samit je prošao problemi su ostali! – Balkanekspresrb.rs\nBerlin: Samit je prošao problemi su ostali!\n„Suština je da ćemo pre samita u Poznanju u okviru Berlinskog procesa imati novi sastanak u Parizu, mislim 1. ili 2. jula, gde ćemo pokušati da pronađemo rešenja za nastavak dijaloga“, rekao je Vučić medijima po završetku sastanka.\nRekao je da su Albanci tražili da Srbija mora da prizna Kosovo. Rekao je i da neće biti nikakve autonomije za Srbe na Kosovu, da neće biti nikakve nove Republike Srpske, niti izvršnih ovlašćenja za Zajednicu srpskih opština.\nPo Vučiću Srbija nije imala nijedan uslov osim da budu povučene kosovske takse na uvoz robe iz Srbije i Bosne i Hercegovine, a da su „neki drugi smatrali da je važnije od dijaloga da ostanu takse“.\n„Danas smo mogli da vidimo ko u regionu ima kakav odnos prema Srbiji i Kosovu, iznenadili smo se oštrinom kojom su govorili Albanci sa Kosova. Iznenadili smo se oštrinom i žestinom napada kojom su govorili i protiv Republike Srpske, posebno u prvom obraćanju Zvizdića“, rekao je srpski predsednik..\nS druge strane Vučić je rekao da su prestavnici Slovenije i Hrvatske bili korektni i da „nema šta da im zameri“, kao ni predsedniku Crne Gore Milu Đukanoviću koji je, “bio više nego korektan uprkos minimalnim neslaganjima i imajući u vidu da je Crna Gora priznala nezavisnost Kosova”.\nPo njemu srpska delegacija u Berlinu imala seriju teških sastanaka i izrazio zahvalnost na angažmanu organizatorima samita, nemačkoj kancelarki Angeli Merkel i francuskom predsedniku Emanuelu Makronu.\nNa pitanje da li su Merkelova i Makron tražili ukidanje taksi od kosovskih predstavnika, Vučić je odgovorio da su „svi to tražili“ i dodao da su nemačka kancelarka i francuski predsednik „veoma posvećeni pronalaženju izlaza iz ćorsokaka”.\nHašim Tači izjavio je izjavio da je podela Kosova mrtva ideja, kao i da je sporazum moguć samo uz odlučnu ulogu SAD.\nU Berlinu je ispred zgrade u kojoj je održan samit razvijen transparent „Jedan od pet miliona Berlin”(Agencije).♦\nTagsSamit u Berlinu


''Nevidljivi'' malver otkriven u 140 banaka i kompanija u 40 zemalja\nTema: ''Nevidljivi'' malver otkriven u 140 banaka i kompanija u 40 zemalja\n12.02.2017, 22:37 #1\nStručnjaci iz kompanije Kaspersky Lab uočili su niz „nevidljivih“ ciljanih napada u kojima napadači koriste isključivo legalan softver: alate za penetracione testove i administraciju, kao i PowerShell okvir za automatizaciju zadataka na Windows operativnom sistemu, pri čemu maliciozni fajlovi nisu na hard disku već se kriju u memoriji. Ovakav kombinovan pristup omogućava napadačima da izbegnu detekciju, zbog čega istražitelji nemaju gotovo nikakvih dokaza na osnovu kojih bi mogli da sprovode istragu. Napadači se zadržavaju tek toliko da dobiju dovoljno informacija, nakon čega brišu svoje tragove prilikom prvog restartovanja sistema.\nKrajem prošle godine, stručnjake iz kompanije Kaspersky Lab kontaktirale su banke koje su u memoriji svojih servera pronašle Meterpreter - softver za penetraciono testiranje koji ne bi trebalo da se nalazi tu. Ovaj softver se danas često zlonamerno koristi. Stručnjaci iz kompanije Kaspersky Lab otkrili su da je Meterpreter korišćen u kombinaciji sa brojnim legitimnnim PowerShell skriptama i drugim alatima. Ovako kombinovani alati predstavljali su maliciozni kod koji ima sposobnost da se sakrije u memoriji, i da neprimetno prikuplja lozinke sistem administratora koje su napadačima omogućile daljinsku kontrolu sistema. Kraljnji cilj bio je pristup finansijskim procesima banaka.\nKompanija Kaspersky Lab je posle toga otkrila da su se ovi napadi odvijali na globalnom nivou i da je do tog trenutka, prema saznanjima stručnjaka iz ove kompanije, napadnuto više od 140 kompanija širom sveta. Međutim, iz Kaspersky Laba upozoravaju da bi ovaj broj mogao biti i znatno veći, imajući u vidu da se malver koji hakeri koriste veoma teško otkriva.\nOvo je vrsta infekcije ista kao ona koju je Kaspersky Lab otkrio u sopstvenoj korporativnoj mreži pre nekoliko godina. Tada je otkriven malver Duqu 2.0, za koga se smatra da je izveden iz Stuxneta, sofisticiranog kompjuterskog crva koga su navodno stvorile SAD u saradnji sa Izraelom kako bi sabotirale iranski nuklearni program. Duqu 2.0 je uspeo da ostane neprimećen u mreži kompanije Kaspersky najmanje šest meseci.\nSada se slična infekcija širi poput požara, žrtve su brojne kompanije, a između ostalih i banke. Kaspersky Lab nije otkrio imena institucija i kompanija koje su trenutno izložene napadima, ali jeste spomenuto da se napadnute kompanije nalaze u 40 zemalja širom sveta, a najveći broj napadnutih kompanija i institucija je u SAD, Francuskoj, Ekvadoru, Keniji, Velikoj Britaniji i Rusiji.\nOno što ove napade čini posebno opasnim, osim što ih je vrlo teško otkriti, je i to što se ne zna ko stoji iza njih. Zbog korišćenja koda otvorenog izvora, kao i Windows alata i nepoznatih domena, gotovo je nemoguće otkriti koja grupa je odgovorna za napade, pa čak i da li je u pitanju jedna grupa ili više njih. Neke od najpoznatijih hakerskih grupa koje koriste slične pristupe jesu GCMAN i Carbanak.\n„Posvećenost napadača cilju da sakriju svoje aktivnosti i učine proces detekcije i odgovora na pretnje izuzetno komplikovanim, ukazuje nam na najnoviji trend anti-forenzičkih tehnika i malvera koji se kriju u memoriji. Zbog toga je memorijska forenzika postala od krucijalnog značaja za analizu malvera i njegovih funkcija. Kada su u pitanju ovi konkretni napadi, napadači su koristili sve moguće taktike za izbegavanje detekcije, i pokazali da im nisu potrebni malveri kako bi uspešno ukrali informacije, kao i da je usled korišćenja alata otvorenog koda gotovo nemoguće odrediti ko je izvršio taj napad“, izjavio je Sergej Golovanov, glavni bezbednosni istraživač u kompaniji Kaspersky Lab.\nNapadači su i dalje aktivni, tako da treba imati u vidu da je detekcija napada moguća samo u RAM memoriji, mreži i registrima, i da u tim slučajevima, korišćenje Yara pravila zasnovanih na skeniranju malicioznih objekata neće biti od koristi.\nDetalje o drugom delu ove operacije, uključujući i objašnjenje kako napadači koriste jedinstvene taktike da podignu novac sa bankomata, predstaviće Sergej Golovanov i Igor Sumenikov na ovogodišnjem Security Analyst Summit-u, koji će biti održan od 2. do 6. aprila. Do tada, detaljnije informacije o ovim napadima možete naći na blogu kompanije Kaspersky Lab, SecureList.com.


Delta Agrara i Pioneer potpisali novi trogodišnji ugovor\nKompanija Delta Agrar nastavila je uspešnu saradnju sa kompanijom Pioneer Hi-Bred, sa kojom je potpisala novi trogodišnji ugovor o distribuciji.\nPioneer je jedan od najvećih proizvođača semena u svetu, koji sarađuje sa Delta Agrarom od 2001. godine.\nPioneer i Delta Agrar od 2002. godine do danas organizovali su semensku proizvodnju na ukupno 23.000 Ha, proizvedeno je više od 70.000 tona semenskog kukuruza, a više od 30.000 tona plasirano je u izvoz.\n„Izuzetno smo ponosni na partnerstvo sa Pioneerom i na činjenicu da smo godinama domaći lider u distribuciji, ali i proizvodnji semena“, izjavio je Luka Popović, direktor distribucije Delta Agrara i najavio nova zajednička ulaganja u srpsku poljoprivredu.\nDelta Agrar I Pioneer Hi-Bred otvorili su prošle godine istraživačku stanicu Stara Pazova, koja obezbeđuje kvalitetno ispitivanje novostvorenih hibrida kukuruza i suncokreta. Rezultati ogleda pomažu najboljem izboru hibrida koji će narednih godina biti uvedeni u proizvodnju i plasirani na tržišta Srbije i Jugoistočne Evrope.\nОзнаке: business, Delta Agrar, poljoprivreda, Srbija\n← Prethodni članak Delta primila treću generaciju Mladih lidera\nSledeći članak → Objedinjeno suđenje Miškoviću odloženo za 10. februar\nPrimljena 2. generacija Mladih lidera Delta Holdinga


Divna Prusac | 08. dec 2019.\nSavezništvo medija i organizacija civilnog društva kada je primena Zakona o slobodnom pristupu informacijama od javnog značaja gotovo da ne postoji. Obe ove karike društva deluju odvojeno, samostalno koristeći ovaj zakon kao instrument za dobijanje informacija važnih za javni interes, ali retko kada udružuju snage, mišljenje je sagovornika portala VOICE, kako novinara tako i građana angažovanih u civilnim organizacijama. Mediji civilnog sektora, odnosno oni mediji čiji su osnivači organizacije civilnog društva, i koji se odlikuju odgovornošću prema zajednici a ne prema korporaciji ili vlasti, imaju nešto bolju saradnju sa organizacijama civilnog društva kada je pristup informacijama od javnog značaja u pitanju.\nZlata Đorđević iz organizacije Transparentnost Srbija kaže da je vrlo važno da mediji i organizacije civilnog društva jedni drugima pomažu da dođu do informacija od javnog značaja jer zajedno treba da rade u službi opšteg interesa, što podrazumeva i dostupnost informacija.\n„Naša organizacija je u okviru jednog projekta sarađivala sa istraživačkim portalima. Pratili smo 32 gde je postojala sumnja na korupciju i slali smo zahteve za pristup informacijama od javnog značaja kako bi novinari dobili informacije koje kasnije mogu da prenesu javnosti“, navela je Zlata Đorđević za VOICE.\nIzvršni producent televizije N1 Igor Božić kaže da organizacije civilnog društva svakodnevno sarađuju sa ovim medijem, ali i da one nisu pozivale N1 na saradnju kada je primena Zakona o slobodnom pristupu informacijama od javnog značaja u pitanju.\n„Ne vidim potrebu za takvom vrstom saradnje sa organizacijama civilnog društva. Naša uređivačka politika je samostalna i nezavisna, te bi insistiranje organizacija civilnog društva na nekoj temi bilo zadiranje u naše uređivačke standarde. Ako mi prepoznamo neku temu, onda naši novinari rade na samoj priči“, naglasio je Božić za VOICE.\nOn pretpostavlja da je N1ipak posredno pomogao organizacijama civilnog društva tako što je objavio podatke koje je dobio slanjem zahteva za slobodan pristup informacijama od javnog značaja.\nMediji civilnog društva više sarađuju sa organizacijama civilnog sektora, pa i kada je primena Zakona o slobodnom pristupu informacijama od javnog značaja u pitanju. Glavna urednica portala Autonomija Branka Dragović Savić kaže da je taj portal apsolutno otvoren za organizacije civilnog sektora, a samim tim i sve teme koje se u našem društvu „guraju pod tepih“.\n„S obzirom na postojeće društvene i političke okolnosti koje odlikuje tabloidizacija i kretenizacija medijske i političke scene i urušavanje profesionalnih novinarskih standarda, mediji civilnog društva jedini su prostor otvoren za organizacije civilnog društva. Nacionalni mediji nisu nikad na adekvatan način pratili civilni sektor, a danas su takve organizacije targetirane kao ‘neprijatelji države’ ili se njihovo delovanje ignoriše“, kazala je Branka Dragović Savić.\nOna navodi da organizacije civilnog društva same koriste mehanizam pristupa informacijama od javnog značaja, ali i da su mnogi tekstovi na portalima VOICE i Autonomija nastali tako što je javnost skrenula pažnju na određeni problem, za koje su novinari posle slali zahteve za pristup informacijama od javnog značaja.\nKoordinatorka projekata Vojvođanskog građanskog centra Jelena Dukarić kaže da ta organizacija nikada nije sarađivala sa medijima kako bi ostvarili pravo pristupa na informaciju od javnog značaja.\n„Mediji bi trebalo da budu važni saveznici organizacijama civilnog društva i da ukažu javnosti na problem uskraćivanja informacija od javnog značaja ili kašnjenju u pružanju istih“, ističe ona ali ukazuje na to da je komunikacija medija i civilnog sektora veoma loša i svodi se na pozivanje medija da isprate neki događaj, što većina medija retko učini.\n„Teme kojima se bavimo, a koje se najčešće tiču pitanja suočavanja sa prošlošću, nisu popularne i mediji ih ne vide kao nešto što bi trebalo da se isprati“, istakla je ona.\nIpak, Jelena Dukarić dodaje da je Vojvođanski građanski centar nekoliko puta samostalno slao zahteve javnim preduzećima za pristup informacijama od javnog značaja i da su svaki put dobili potrebne informacije.\nPraksa istraživačkog portala KRIK pokazuje da postoji određeno savezništvo medija i organizacija civilnog društva.\nNovinarka i koordinatorka projekata ovog medija Jelena Vasić kaže da KRIK vrlo često pomaže svoje partnere iz civilnog sektora savetima o pisanju zahteva za slobodan pristup informacijama.\n„KRIK svakako ima partnerski odnos sa nekoliko lokalnih i internacionalnih organizacija civilnog društva i saradnja se zasniva na razmeni saveta i iskustava u primeni zakona“. KRIK sarađuje sa organizacijama civilnog društva u vidu razmena ekspertiza, otvoreni su za saradnju na konkretnim projektima onda kada su projektne aktivnosti u skladu sa našim vrednostima i ciljevima rada, pre svega kada se aktivnosti određene organizacije civilnog društva pozitivno nadopunjuju na naš novinarski rad“, rekla je Vasić za VOICE.\nU KRIK-u kažu da je saradnja sa nevladinim neprofitnim sektorom uglavnom bazirana na razmeni iskustava.\n„KRIK se nikada nije aktivistički uključivao u borbu za pristup nekoj informaciji u ime neke organizacije civilnog društva jer je to protiv našeg načela objektivnosti“, objasnila je Jelena Vasić.\nPortal Autonomija namerava da nastavi dobru praksu saradnje sa organizacijama civilnog društva, kazala je Branka Dragović Savić za VOICE.\n„Sa nekoliko desetina organizacija civilnog društva održali smo fokus grupe na kojima su se naši novinari upoznavali s njihovim aktivnostima i na osnovu toga pripremali medijske sadržaje, s ciljem da se javnost upozna sa njihovim radom i značajem projekata za sve građane koje nevladin sektor sprovodi u različitim sferama“, rekla je Dragović Savić.\nZlata Đorđević iz Transparentnosti Srbija dodaje da je neophodno da organizacije civilnog društva i mediji bliže sarađuju na primeni Zakona o slobodnom pristupu informacijama od javnog značaja, ali i da postoji velika odgovornost preduzeća i organa vlasti da se ne oglušuju o zahteve i postupaju po Zakonu za koji kaže da je jedan od najboljih zakona te vrste na svetu.\nSurdulički „Vodovod“ planira da zatrpa Šabića zahtevima\nBranka Dragović Savić Igor Božić Informacije od javnog značaja\n← Mađarska kaznila Fejsbuk zbog zavaravanja korisnika\nNiški inspektor uzbunjivač „oteran u penziju“, MUP odbija da ga vrati na posao →


Otkazan tender za nadstrešnicu Gradske tržnice u Prijedoru\nFirma nije dostavila dokumentaciju\nGrad Prijedor otkazao je postupak javne nabavke za izvođenje radova na izgradnji limene nadstrešnice za potrebe Gradske tržnice jer izabrana firma "Kula Mont" iz Zenice nije dostavila traženu dokumentaciju u predviđenom roku.\nU obrazloženju odluke o otkazivanju javne nabavke navodi se da je izabrani izvođač propustio dostaviti dokumentaciju u skladu sa Zakonom o javnim nabavkama, kao i dinamički plan i licencu nadležnog ministarstva za izvođenje radova na objektima visokogradnje.\nIznos ponude bio je 20.145 KM bez PDV-a odnosno 23.569,65 KM sa PDV-om, a zenička firma bila je i jedini ponuđač na tenderu raspisanom prošlog mjeseca.\nNevrijeme u Prijedoru u aprilu odnijelo je dio krova Gradske tržnice, a dijelove objekta oštetilo.\nZbog neopravdanog odsustva dvojica prijedorskih odbornika ostala bez dodatka\nPokloni za bebe rođene na Vidovdan\nDo 6. jula


Dragan Bursać bez dlake na jeziku: "Možda će Milorad Dodik Sergeju Lavrovu pokloni Titov portret"\nDragan Bursać bez dlake na jeziku: “Možda će Milorad Dodik Sergeju Lavrovu pokloni Titov portret”\nŠesdeset godina od prve konferencije Pokreta nesvrstanih zemalja, Beograd je ponovo domaćin. Pokret danas ima 120 članica i 17 zemalja-posmatrača, među kojima je i Srbija. To što je Beograd ponovo domaćin predstavnicima nesvrstanih zemalja, vlast u ovoj zemlji smatra potvrdom ugleda Srbije u svijetu.\nMeđu sudionicima ovog skupa biće i član Predsjedništva Milorad Dodik, koji bi se prema najavama trebao sastati i sa ruskim šefom diplomacije Segejom Lavrovim. u izjavi za N1 novinar i kolumnista iz Banjaluke Dragan Bursać, iznio je svoje viđenje ovog događaja:\n“Mene živo zanima hoće li gospodin Dodik ovaj put odnijeti Lavrovu portret Josipa Broza Tita pošto je Samit nesvrstanih. Još mi je zanimljivija pozicija Rusije koja je tu valjda promatrač, a nesvrstani su valjda stvoreni da ne budu sa Sjedinjenim Američkim Državama, ni sa tadašnjim Sovjetskim savezom. Kako god mislim da Milorad Dodik mora ojačati veze sa Ruskom Federacijom i Moskovm , prije svega mora gledati šta će biti s njim i njegovom političkom karijerom. To su neke stvari o kojima bi on trebao da razgovara sa Lavrovim, ako uopće do tog susreta dođe, poslije svih ovih afera.“, kaže Bursać.\n“Sigurno je da će sankcija biti , sigurno je da će one biti ekonomske, i sigurno će uslijediti ako ne krajme, onda početkom iduće godine . dodik je i na mnogo žešće stvari brz o omekšavao, tako da su to neke stvari koje treba očekivati!” , poručuje Bursać.\nOznačeno Dragan BursaćMilorad DodikSergej Lavrov\nMilorad Dodik pred sastanak u Beogradu poručio: “Upoznat ću Sergeja Lavrova i o radu Ustavnog suda BiH”\nNajavljene izmjene Zakona: Zbog blokiranja parlamenta političari ostaju bez plata


Zabrana prodaje za više od 250.000 "divljih" objekata - Beograd - Dnevni list Danas\nPočetna » Beograd » Zabrana prodaje za više od 250.000 „divljih“ objekata\nGrad uputio zahtev Republičkom geodetskom zavodu za upis zabeležbe o zabrani prometa na svim bespravnim nekretninama, izjavio je Goran Vesić\n3Piše: G.R. 18. januara 2019. 23.17 Izmenjeno: 19. januara 2019. 00.34\nbeograd, goran vesic, nelegalna gradnjaBeograd\n19. januara 2019. u 00.14\nZabranićemo mi tebe na izborima!\nSamo da neinformisani narod shvati da ste mu zaplenili kuće i stanove (što zabrana prodaje jeste) pa ćete videti na izborima.\nOsim toga uzeli ste budžetu pare od poreza na prenos jer nelegalizovani objekti čine trećinu tržišta. Vesiću ovo je tvoje delo!\n19. januara 2019. u 05.05\nJeste popisali i Tominu vikendicu…?\nA kada ce nadlezni drzavni organi doneti.odluke po podnetim zahtevima za legalizaciju? Predmeti stoje godinana, vlasnici.ne mogu da ih ozakone i prodaju a drzava ne radi.nista osim sto dodatno komplikuje i stiti svoju nesposobnost


Gartner izveštaj: Zarada na infrastrukturi 5G mreža dostiže 4,2$ milijarde u 2020.\n07:23 Central European Time: Beograd, Berlin, Pariz\n01:23 Eastern Time: Njujork, Boston, Majami\n22:23 Pacific Time: San Francisko, Los Anđeles, Sijetl\n13:23 China Standard Time: Peking, Šangaj, Singapur\nKako se predviđa, širenje 5G mreže će biti dugotrajan proces. Što se tiče Srbije, predviđa se da će 5G ovde postati standard tek 2025. godine.\nOd kako je počelo da se govori o 5G mreži postavljana su pitanja o njenoj izvodljivosti i bezbednosti. Bez obzira na zapitnost i strahove, autori Gartner izveštaja veruju da će ova mreža imati transformacioni uticaj na poslovanje i društvo.\nNaime, kao kompanija koja se bavi analitikom u oblasti IT-a, Gartner predviđa da će 2020. godine svetski prihod od 5G bežične mreže u svetu dostići 4,2 milijarde dolara. Ovo predstavlja porast od 89 odsto u odnosu na prihod iz 2019. godine koji, kako kažu, iznosi 2,2 milijarde dolara.\nPored toga, Gartner predviđa da će do kraja ulaganja u 5G NR (new radio) mrežnu infrastrukturu činiti šest odsto ukupnog prihoda od bežične infrastrukture komunikacionih servis provajdera (CSP) u 2019. godini, te da će taj procenat u 2020. godini biti duplo veći. Na ovu temu Silvain Fabre, viši direktor istraživanja u Gartneru, kaže:\nZa 5G implementaciju u 2019. godini CSP koriste non-stand-alone tehnologiju. To im omogućava uvođenje 5G usluga koje brže funkcionišu, pošto 5G NR oprema može da radi zajedno sa postojećom 4G mrežnom infrastrukturom.\nVeć 2020. godine, CSP će podrazumevati samostalnu (stand-alone) 5G tehnologiju, za koju će biti potrebna 5G NR oprema i 5G jezgro (core) mreže. To će sniziti troškove za CSP i poboljšati performanse korisnicima.\nUsluge 5G mreže već su pokrenute u nekim zemljama kao što su SAD, JužnaKoreja i neke evropske zemlje kao što su Velika Britanija, Švajcarska i Finska. Međutim, ovaj trend će se ubrzati sledeće godine jer su CSP-ovi iz Velike Britanije u Kanadi, Francuskoj, Nemačkoj, Hong Kongu, Španiji, Švedskoj, Kataru i Ujedinjenim Arapskim Emiratima najavili da planiraju ubrzavanje izgradnje 5G mreže do 2020. godine. Kao rezultat, Gartner procenjuje da je do sada sedam odsto CSP-a širom sveta već postavilo 5G infrastrukturu u svoje mreže.\nTrenutno, potrošači predstavljaju glavni segment koji pokreće razvoj 5G mreže, ali CSP-ovi će sve više ciljati na to da 5G usluge ponude kompanijama. Očekuje se da će 5G mreže proširiti mobilni ekosistem kako bi se obuhvatile i nove industrije, poput pametnih fabrika u Singapuru, autonomnog prevoza, sektora zdravstva, poljoprivrede i maloprodaje, kao i da će omogućiti korišćenje privatne mreže za industrijske korisnike.\nProdavci opreme, prodaju privatnih mreža za industrijske korisnike vide kao segment prodaje sa značajnim potencijalom. Nemačka je odvojila oko 3,7 GHz za privatne mreže, dok Japan planira 4.5GHz i 28GHz. U ovome potencijal za zaradu, ali i liderstvo na tržištu, vide i poznati tehnološki giganti. Kompanija Ericsson ima cilj da isporuči rešenja putem CSP-a kako bi izgradila privatne mreže visokog nivoa pouzdanosti i performansi i sigurne komunikacije, dok Nokia razvija portfolio koji će omogućiti velikim industrijskim organizacijama da direktno ulažu u svoje privatne mreže.\nFabre ipak veruje da se nacionalna 5G pokrivenost neće pojaviti tako brzo kao što je bio slučaj sa prethodnim generacijama bežične infrastrukture. On dodaje i da bi održali prosečne standarde performansi 5G mreže, CSP će morati da preduzmu mnoge strateške poduhvate kako bi najpre unapredili funkcionisanje svojih 4G mreža u područjima koja okružuju petu generaciju mobilne mreže. Ovo pitanje biće najizraženije u periodu od 2019. do 2021. godine, kada će se kompanije fokusirati na pokrivanje mesta u kojima postoji visoka gustina naseljenosti stanovništva.\nŠto se tiče Srbije, nedavno je Telenor uradio test brzine koji treba da pokaže šta možemo da očekujemo od 5G mreže. Dostignutih 1 Gbps je najveća brzina zabeležena u Srbiji, a kako mobilni telefoni koji trenutno postoje ne mogu da podrže brzine veće od 450 Mbps, test je urađen na uređaju za merenje. Predviđa se da će u Srbiji 5G postati standard 2025. godine, a iz RATEL-a najavljuju da je plan da se aukcija po pitanju spektra za 5G pripremi do 2020. godine.\npetak, 23. Avgust, 2019.


Krivokapić: Prihvatićemo nove akreditive za Božovića\nTanjug 19. marta 2021. 08:26\nPODGOPRICA – Premijer Zdravko Krivokapić izrazio je spremnost da Crna Gora primi nove akreditive za ambasadora Srbije Vladimira Božovića, ali je ponovio da ova vlada ne može poništiti odluku prethodne o proterivanju.\nKrivokapić smatra i da pitanje ambasadora Srbije u Podgorici Vladimira Božovića, koga je prethodna crnogorska vlada proglasila za personu non gratra, ne treba isticati, jer, prema njegovoj oceni, svako potenciranje nekog pitanja u budućnosti može predstavljati prepreku za saradnju.\nKrivokapić je za Dan rekao da, Srbija, ako želi Božovića kao jedinu mogućnost za budućeg ambasadora u Crnoj Gori, to može uraditi poštujući diplomatske protokole, prenosi portal CdM.\n„Nadam se da će svi biti zadovoljni time što ćemo prihvatiti nove akreditive za gospodina Božovića“, naveo je Krivokapić i ponovo izneo tvrdnju da u ovom trenutku vlada ne može da poništava odluke koje nije ni donela.\nNa pitanje da li smatra da se odnosi između vlasti Srbije i Crne Gore mogu graditi na zdravim osnovama, Krivokapić je odgovorio da odnos sa Srbijom nije onakav kakav bi Podgorica želela da bude.\n„Ali, mi činimo što je do nas da se ti odnosi pomere u željenom pravcu. I nećemo učiniti ništa što bi te odnose dovelo u pitanje. To ni je ni nalik onome što je radila prethodna vlastu Crnoj Gori, koja je svoju političku platformu temeljila, između ostalog, i na konfrontaciji sa Srbijom“, rekao je Krivokapić.\nOn je dodao da će crnogorska vlada svoju politiku zasnivati upravo na saradnji sa Srbijom, ali i svim drugim državama u regionu.


13-08-2018 22:08 Izdvojeno Srbija Politika\nAngela Merkel (Foto: Sinhua)\nPitanje statusa Kosova i Metohije je poslednjih meseci aktuelizovano do nivoa da se na dnevnom nivou, praktično iz sata u sat iznose ideje i predlozi, uz niz nejasnoća sakrivenih u raznolikim verbalnim konstrukcijama zvaničnika iz Beograda i Prištine.\nU jeku promovisanja ideje o “razgraničenju Srba i Albanaca“ ličnost koja se smatra ključnom za budućnost takozvanog Zapadnog Balkana nije bilo u javnosti, a nemački mediji su prenosili da je Merkelova “nestala“.\nIako je godinama unazad nemačka kancelarka bila veoma prisutna u pokušajima rasplitanja kosovskog čvora, u svojevrsnu ciljnu ravninu i Beograd i Priština su ušli pozivajući se na neke druge “centre moći“.\nU tom smislu se od šefa srpske diplomatije Ivica Dačića u više navrata čulo da se u “Vašingtonu promenilo raspoloženje“ i da je nova administracija spremna da sasluša moguće “kreativne i fleksibilne ideje“.\n“Ranije su smatrali da je pitanje Kosova rešeno i da mi imamo samo da priznamo Kosovo. Nova administracija je promenila poziciju, otvoreni su da sagledaju sve predloge za neka kreativna i fleksibilna rešenja, to je ono što smo mi tražili“, rekao je Dačić za Prvu televiziju.\nU avgustu prošle godine je kiparski model odbacio i Aleksandar Vučić, pošto je prethodno nedavno ubijeni lider GI SDP Oliver Ivanović upravo tu ideju izneo kao moguće rešenje za kosovski problem.\nMerkelova se “vratila“ u politički život najavom sastanka sa predsednikom Rusije Vladimirom Putinom, ali je susretom sa predsedavajućim Saveta ministar BiH Denisom Zvizdićem pokazala da joj je bivša Jugoslavija i dalje u sferi interesovanja.\nOno što je rekla tada moglo bi da zabrine političke ličnosti iz Beograda i Prištine koje su pominjale promenu granica.\n“Granice i teritorijalni integritet svih zemalja Zapadnog Balkana su utvrđene i nedodirljive. To treba stalno i iznova ponavljati zato što postoje neke tendencije da se razgovara o granicama, a to ne može da se radi, “, navela je Merkelova.\nO ljutitosti nemačke kancelarke ranije je govorio upravo šef srpske diplomatije, često ističući čuvenu konferenciju za medije u Beogradu Merkelove i tadašnjeg predsednika Srbije Borisa Tadića, kada je došlo do sukoba zbog želje Berlina da se na KiM ukinu “paralelne institucije“.\nIpak, promenom vlasti 2012. godine je usledilo ono što je Merkelova zahtevala, potpisan je Briselski sporazum kojim je predviđeno da srpski narod na KiM dobije Zajednicu srpskih opština, ali se to do današnjeg dana nije dogodilo.\nU tom smislu su pojedini analitičari navodili da su glavni pregovarači sa obe strane, kosovski i srpski predsednik Hašim Tači i Aleksandar Vučić “sa ideje stvaranja ZSO prešli na fazu razmena teritorija“, odnosno “korekcije granica“.\nNiko nije bio za podelu Kosova, a onda je došao Tramp… Pročitajte OVDE sve o tome.\nA pre nekoliko meseci Merkelova je o Kosovu rekla…\nŠIPTARI MU KAŽU DA JE "MANIPULATOR": Tači traži jedinstvo u cilju pripajanja Preševske doline!\nNakon odlaska iz Bele kuće bogatiji su nego ikada ranije!\nPoslanica objavila na Fejsbuku da ju je silovala grupa migranata i optužila vlasti da su to naručile! Ubila se 2 dana kasnije! (VIDEO)


„Borićemo se u parlamentu za ZSO i protiv vojske Kosova“ – Južnobanatske Vesti\nKosovska Mitrovica — Poslanici Srpske liste su odlučili da se vrate u kosovski parlament kako bi iskoristili sve mogućnosti za sprečavanje formiranja kosovske vojske.\nIzvor: Tanjug nedelja, 26.03.2017. | 23:06\nTo je izjavio šef poslaničkog kluba Srpske liste Slavko Simić i dodao da će se poslanici te liste vratiti u parlament i da bi Prištini uskratili izgovore za neformiranje ZSO.\nNa taj korak, kako je rekao, odlučili su se uzimajući u obzir interese srpskog naroda na KiM kao i složenu političko-bezbednosnu situaciju.\nUpitan da li su poslanici Srpske liste odluku doneli u konsultacijama sa Beogradom, Simić je rekao da je ona doneta u interesu srpskog naroda na Kosovu i Metohiji, i da se nada da će Vlada Srbije pokazati razumevanje za ovu političku odluku.\nU proteklom periodu je odsustvo naših poslanika iz parlamenta bilo izgovor za potpunu odsustvo konstruktivnosti kosovskih institucija kada je reč o problemima i interesima srpskog naroda, i za mnoge stvari se Priština opravdavala pred međunarodnom zajednicom izgovarajući se upravo odsustvom Srpske liste iz institucija“, rekao je on.\nTo im je, između ostalog, bio krunski argument za nečinjenje po pitanju formiranja Zajednice srpskih opština, objasnio je Simić.\nOdluka poslanika Srpske liste da zamrznu učešće u radu kosovskog parlamenta je, prema njegovim rečima, bila principijelna, ali srpski narod je, uz očitu prećutnu saglasnost međunarodne zajednice, u međuvremenu bio izložen dodatnim pritiscima i napadima na njegova kolektivna prava.\nSimić je podsetio da su poslanici Srpske liste odluku da zamrznu učešće u radu parlamenta doneli u oktobru prošle godine nakon što je Priština bez konsultacija sa srpskim političkim predstavnicima donela štetan zakon o Trepči.\nU međuvremenu je usvojen i skandalozan zakon o strateškim investicijama i doneta odluka kosovske vlade kojom je Priština posegnula za imovinom države Srbije.\n“Kad god bismo kod predstavnika međunarodne zajednice izražavali negodovanje zbog ovakvih poteza, uvek bi nam bilo uzvraćeno konstatacijom da je trebalo da političku borbu protiv tih akata povedemo unutar institucija“, naveo je Simić.\nIzvesno je da će institucije u Prištini u bliskoj budućnosti ući i u proces formiranja kosovske vojske, a srpski politički predstavnici ne smeju da ostanu na margini dešavanja, već se njihovo protivljenje mora jasno čuti unutar institucija kako nam se posle ne bi prebacivalo da nismo iskoristili sve demokratske mehanizme i učinili sve što je u našoj moći da to sprečimo, zaključio je Simić.\nVučić danas u Moskvi sa Putinom


Nema novca za borački dodatak :: Dešavanja u Bijeljini ::\n24. July 2021. / 03:32\nPredsjedništvo Boračke organizacije Republike Srpske raspravljalo je o problematici sa kojoj je suočena ova organizacija, a akcenat je stavljen na pitanja boračko-invalidske zaštite. Prvi čovjek Predsjedništva BORS-a Duško Miletić rekao je da problem postoji i kod isplate osnovice za borački dodatak.\nU Banjaluci je danas održana sjednica Predsjedništva Boračke organizacije Republike Srpske. Razgovaralo se o aktuelnim pitanjima vezanim za boračko-invalidsku zaštitu, a bilo je riječi i o planovima za naredni period. Iz Predsjedništva Boračke organizacije potvrđeno je da će i ove godine biti obilježen Dan boraca i da će ta svečanost biti održana u Višegradu 14. februara.\n"Znate da je na snagu stupila uredba o boračkom dodatku, da je Ustavni sud oborio prethodnu uredbu, da se sada pravo po osnovu mjesečnog boračkog dodatka primjenjuje od prvog narednog mjeseca. To automatski znači uvođenje nekoliko hiljada korisnika u ovu godinu, kada je već budžet usvojen. Budžet je usvojen prošle godine i sada imamo primjenu ove uredbe", rekao je Miletić.\nDa za ove namjene trenutno nema novca, Predsjedništvu BORS potvrđeno je i iz resornog ministarstva. Međutim, Miletić ipak očekuje da će u narednom periodu po pitanju uvećanja osnovice biti razgovora i sa predsjednikom Vlade RS. Očekuje da bi se to moglo ostvariti kroz rebalans budžeta.\nNa dnevnom redu Vlade RS, u martu bi trebalo da se nađe i pitanje Uredbe o stambenom zbrinjavanju.\n"Takođe, danas smo upoznali članove Predsjedništva o nacrtu zakona o socijalnom stanovanju, gdje vidimo šansu i ostalih kategorija koje nisu obuhvaćene Uredbnom o stambenom zbrinjavanju, prije svega invalida iznad četvrte kategorije i demobilisanih boraca. Naravno po kriterijumu koji propisuje taj zakon", kazao je Miletić.\nOno što Miletić ne zna, jeste koliko boraca i ratnih invalida u ovom trenutku čeka na stambeno zbrinjavanje.\nPrema njegovim riječima odgovor se može potražiti onog trenutka kada uredba bude raspisana, nakon čega se svi koji ispunjavaju potrebne uslove mogu prijaviti za zbrinjavanje putem konkurse komisije.\nProgram stambenog zbrinjavanja boračkih kategorija u Republici Srpskoj je počeo prije skoro 20 godina, a posljednji konkurs je Vlada objavila prije 10 godina. Do sada je stambeno zbrinuto 8.274 korisnika, na šta je potrošeno više od 150 miliona KM.\nPrema procjenama Ministarstva rada i boračko-invalidske zaštite RS na zbrinjavanje čeka još oko 400 korisnika.


ZAKLJUČCI SA SAMITA U SOFIJI: Od Srbije se očekuje najviše! | Skandalozno\nZAKLJUČCI SA SAMITA U SOFIJI: Od Srbije se očekuje najviše!\nSrbiji niko neće “gledati kroz prste” na putu ka Evropskoj uniji, a sudeći po zaključcima sa Samita u Sofiji, osim pitanja Kosova, moraće da ispuni još nekoliko velikih uslova. Ipak, evropski lideri na Srbiju nesumnjivo gledaju kao na najvažniju zemlju Zapadnog Balkana, od koje se najviše i očekuje, zbog čega je Aleksandru Vučiću i dodeljena uloga prvog govornika na tom skupu.\n– Srbija je najveća država u regionu i ima najveći uticaj na stabilnost u ovom delu Evrope. Zbog toga je verovatno Vučić dobio priliku da na Samitu u Sofiji govori prvi. Ali, to ne znači da ćemo biti privilegovani. Naprotiv, mislim da se od našeg političkog vođstva očekuje najveća politička zrelost i da Srbija mora najviše i da učini – zaključuje u izjavi za “Blic” Milena Lazarević, programska direktorka Centra za evropske politike, i dodaje da je na sličan način bila prepoznata Poljska, koja se tretirala kao “posebno važna” u krugu proširenja 2004. godine.\nLideri Zapadnog Balkana, a naročito Srbija i Crna Gora, nisu dobili naročito ohrabrujuće poruke sa Samita EU – ZB koji je održan u Sofiji. Sudeći po usvojenoj Sofijskoj deklaraciji, ali i govorima lidera najvećih zemalja EU, pre svega nemačke kancelarke Angele Merkel i francuskog predsednika Emanuela Makrona, nijedna država neće postati punopravna članica Unije ukoliko ne ispuni baš sve postavljene uslove.\n“2025? Nemam nikakvo mišljenje o toj godini kao cilju”\nSudeći po usvojenoj deklaraciji, najvažniji zadatak za Srbiju je potpisivanje sporazuma o normalizaciji odnosa sa Prištinom, ali i pomirenje sa susedima, pre svega sa Kosovom, Hrvatskom i BiH, kao i rešavanje graničnih sporova koje imamo gotovo sa svim državama u regionu.\nTakođe će se insistirati na unapređenju vladavina prava i borba protiv korupcije i kriminala, a da su to slabe tačke Srbije moglo se pročitati u svakom izveštaju Evropske komisije.\nGodina 2025, koja je kao okvirna navedena u Strategiji proširenja EU na Zapadni Balkan iz februara ove godine, na Samitu u Sofiji jedva je pomenuta i to u neformalnom delu, a termina “proširenje” ili “pristupanje” Uniji nije bilo u Sofijskoj deklaraciji.\nPredlog: Svaki građanin Srbije biće potencijalni davalac organa, osim ako…\n– Nemam nikakvo mišljenje što se tiče navođenja 2025. godine kao mogućeg cilja. Ulazak u EU mora da bude zasnovan na napretku. Ne na bazi vremena, već na bazi postignutog i to posebno u oblastima vladavine prava, korupcije, borbe protiv organizovanog kriminala, otvorenih bilateralnih i graničnih pitanja – jasno je istakla Angela Merkel, nemačka kancelarka.\nJoš tvrđi stav imao je francuski predsednik Emanuel Makron, koji je poručio da neće biti nikakvih olakšica za zemlje kandidate, jer je navodno svako proširenje EU u poslednjih 15 godina dovodilo do njenog slabljenja.\n– Treba pomoći zemljama koje su u procesu reformi, ali bez olakšica i hipokrizije – rekao je Emanuel Makron i dodao da primanja novih članica neće biti dok se EU ne reformiše iznutra.\n“EU uči na svakom proširenju”\nPosle svega što se dešavalo na Samitu u Sofiji jasno je da ni za jednu državu Zapadnog Balkana, pa ni za Srbiju neće biti nikakvih prečica do punopravnog članstva.\n– Evidentno je da se neće koristiti nikakvi politički i geostrateški razlozi kao izgovor da zemlje koje nisu ispunile uslove budu primljene u EU. To je bolje i za nas. Brisel će kroz konkretne mere i pomoć pokušati da privole uz sebe balkanske države. Oni uče na svakom proširenju. Iz političkih razloga primljena je Grčka u EU, mada je Evropska komisija bila protiv toga. Dakle, poruka je da zemlje koje ne ispunjavaju kriterijume ne mogu da učestvuju u kreiranju evropske politike – navodi Milena Lazarević.\nMada možda vlasti u Beogradu nisu u potpunosti zadovoljni onim što su mogli čuti od evropskih lidera u Sofiji, ishod Samita i glavna poruka da “države Zapadnog balkana imaju evropsku perspektivu” (samo evropsku perspektivu) za sagovornike “Blica” je očekivan.\n“Srbija bez napretka u osam poglavlja, to je nedopustivo”\nVladimir Međak, potpredsednik Evropskog pokreta u Srbiji, kaže da zemlja koja planira da uđe u EU 2025. godinu ne sme sebi da dozvoli za godinu i po da nema nikakvog napretka u čak osam poglavlja, što je slučaj sa Srbijom.\n– Rok za reformisanje EU je isto 2025. I ta dva procesa, njihove reforme i naš ulazak, treba da idu paralelno. Mi ne smemo da dozvolimo da čekamo da se EU sredi, pa tada da ispunjavamo uslove. Sledeće godine biće izbori za Evropski parlament i ne treba očekivati da će proširenje Unije biti tema pre njih, jer ta tema nije popularna – navodi Međak za “Blic”.\nOn dodaje da Makron nije u pravo da je svako proširenje EU u poslednjih 15 godina dovodio do njenog slabljenja. Kako kaže, problemi su krenuli kada baš u Francuskoj na referendumu propao ustav Evropske unije, a nakon toga isti ishod imao je i u Holandiji. Posle toga došlo je ekonomske krize, pa do dužničke krize u Grčkoj, Španiji, Portugaliji i Irskoj.\n– Nije fer da zbog slabljenja EU trpi Balkan, to nema veze sa istočnom Evropom – objašnjava Međak.\nBudite prvi sa komentarom na članku "ZAKLJUČCI SA SAMITA U SOFIJI: Od Srbije se očekuje najviše!"


„Bio sam u pravu“\nBivši američki predsednik Donald Trump zahteva od Kine isplatu deset milijardi dolara zbog uloge u pandemiji koronavirusa.\nOn poziva imunologa dr Entonija Faučija (80) da objasni tačno koliko je informacija znao o poslu koji se obavljao u Institutu za virusologiju u Vuhanu.\nU svojoj izjavi Tramp je ismejao svog naučnog savetnika za pandemiju tvrdeći da je spasao stotine hiljada života odupiranjem Faučijevim smernicama o svemu, od zatvaranja granica, razvoja vakcina i nošenja maski.\n„Sada će svi, pa i takozvani ‘neprijatelji’ početi da govore da je predsednik Tramp bio u pravu oko kineskog virusa, koji je došao iz laboratorije“, dodao je.\n„Korespondencija između Faučija i Kine govori sama za sebe preglasno da bi to iko ignorisao. Kina bi trebalo da plati 10 milijardi dolara Americi, i svetu, za smrti i destrukcije koje su prouzročili“, istakao je on.\nRepublikanci tvrde kako mejlovi dokazuju da je Fauči znao da se u laboratoriji u Vuhanu vrše eksperimenti sa genetski modifikovanim koronavirusom.\nTakođe, pokazuju kako je bio upozoren na mogućnost ‘bežanja’ virusa iz laboratorije, dok je on sve vreme javno insistirao na tome da je pandemija izbila prirodnim putem, prenosom sa životinje na čoveka.\nDoktorka Li-Meng Jan, koja je bila među prvim ljudima koji su govorili o teoriji virusa pobeglog iz laboratorije, kazala je nakon objavljenih Faučijevih mejlova kako je kovid 19 neograničeno bio-oružje i kako su kineska vlada i određene strane organizacije, kao i neki naučnici sve zataškavali.\nLi-Meng Jan je kazala kako je Fauči znao za kineska istraživanja i pre pandemije.


Samo "stvar utiska": U Srbiji još ne postoje istraživanja o kvalitetu uvozne robe\nU udruženjima potrošača navode da bi takve analize iziskivale značajna novčana sredstva\nU Srbiji još nisu urađena istraživanja o tome da li potrošači kupuju uvoznu robu slabijeg kvaliteta od iste takve u prodavnicama u Evropskoj uniji, već samo iskustveni utisci naših potrošača da je to tako, rekla je pravni savetnik Nacionalne organizacije potrošača Srbije (NOPS) Nikica Jovanović.\nOna je za Tanjug objasnila da bi takva analiza iziskivala značajna sredstva koje organizacija potrošača nema, i izrazila nadu da će neko od nadležnih uvideti potrebu da pomogne, jer su članice EU iz istočne Evrope već dokazale da postoji razlika u kvalitetu iste robe kod njih i u “starim” članicama unije.\n– Mi za sada još uvek možemo samo iskustveno da kažemo ukoliko smo imali prilike da probamo proizvode, najčešće prehrambene ili hemijske, da su oni drugačijeg nivoa kvaliteta nego u zemljama EU – izjavila je Jovanovićeva.\nPrecizirala je da do sada u Srbiji nije sprovedeno nijedno istraživanje kojim bismo to potkrepili, ali da bismo oslanjajući se na analize obavljene u istočnoevropskim članicama EU mogli da kažemo da je drugačiji nivo kvaliteta robe koja stiže na naše tržište nego u zapadnoj Evropi.\n– Tu vidimo da je postojala razlika između onih zemalja članica koje su kasnije pristupile EU u odnosu na one koje su tu faktički od osnivanja, pa su određene države kao što su Hrvatska, Mađarska, Češka i Slovačka odradile istraživanja, i onda su one eksplicitno dokazale da drugačiji proizvodi stižu na njihovu teritoriju nego u recimo Nemačku – rekla je Jovanovićeva.\nDodala je da su se ove zemlje na taj način izborile da se tokom 2021. izmene propisi unutar EU, i obezbedi ravnopravnost svih potrošača u pogledu prava na isti kvalitet robe na celoj teritoriji unije.\nOna naglašava da se ovaj propis ne odnosi na Srbiju, i dodaje kako mi samo možemo da polažemo nade u to da ćemo indirektrno imati koristi od njega tako što će inostrani proizvođači poštovati takozvanu dobru poslovnu praksu.\n– Tako da je nama kao zemlji kandidatu za EU zaista neopohodno jedno ovakvo istraživanje kako bismo i mi mogli da se pozicioniramo i vidimo gde smo po ovom pitanju – kaže Jovanovićeva.\n– U više navrata smo pokretali inicijativu. Tu bi mogli da dođu u obzir i Ministartsvo trgovine i Ministartstvo privrede. Svakako da postoje načini, samo bi trebalo da se prepozna dobra volja, da se prepozna interes, i da se jedno takvo istraživanje onda i obavi – rekla je Jovanović.\nDodala je da organizacija potrošača već godinama dobija pritužbe građana na neke proizvode i zna na šta bi trebalo usmeriti pažnju prilikom analize kvaliteta. Jovanovićeva napominje da su cene uvoznih proizvoda u našim prodavnicama često iste kao u Evropi, a nekad čak i više.\nOna je primetila da potrošači u Srbiji neretko imaju problem i sa tehničkom robom, odnosno njenim servisiranjem, a pre svega sa telefonima, tabletima, laptopovima, veš mašinama, šporetima i frižiderima.\n– Da, postoji problem sa tehničkom robom, i mi vrlo često vidimo da ona traje otprilike koliko i garantni rok, i onda možemo da konstatujemo jednu apsurdnu situaciju da kada smo kupovali robu pre 20 ili 30 godina da je ona tada bila ne toliko tehnološki napredna, ali je bila izdržljivija i tajala je duže – napomenula je Jovanovićeva.\n– Dešava se da prođe garantni rok, a takva je situacija i kod nas, da se taj proizvod pokvari i da vi ne možete da nabavite rezervni deo, ili da taj rezervni deo košta enermno mnogo, i da se vama faktički više isplati da tu robu bacite i kupite novi proizvod – objasnila je Jovanović.\nkvalitet robe Potrošači utisak uvoz


Podrška očuvanju nacionalnog, etničkog i kulturnog identiteta Bošnjaka u Sandžaku | Bošnjačko nacionalno vijeće\nPodrška očuvanju nacionalnog, etničkog i kulturnog identiteta Bošnjaka u Sandžaku\n10.06.2014. bnv No comments\nTokom današnjeg boravka u Beogradu ministar spoljnih poslova Turske Ahmet Davutoglu primio je predsjednika Stranke demokratske akcije Sandžaka Sulejmana Ugljanina i predsjenika Bošnjačkog nacionalnog vijeća Esada Džudževića.\nNa sastanku je izražena podrška ponovnom uspostavljanju i razvijanju saradnje i dobrih odnosu između Republike Srbije i Republike Turske kao i uspostavljanju dobrih trilateralnih odnosa između Srbije, Turske i Bosne i Hercegovine što je od od životnog interesa i direktno utiče na položaj i ostvarivenje prava bošnjačkog naroda u Republici Srbiji i Sandžaku.\nTokom sastanka Ugljanina i Džudževića sa šefom turske diplomatije Davutogluom bilo je riječi o predstojećim izborima za novi saziv Bošnjačkog nacionalnog vijeća, postizanju neophodnog nacionalnog konsenzusa oko tog pitanja, te o podršci Vlade Republike Turske odnosno Turske razvojne agencije – TIKA konkretnim projektima u oblastima zaštite i unapređenja nacionalnog, etničkog i kulturnog identiteta Bošnjaka u Sandžaku i Republici Srbiji.\nTokom razgovora posebno je bila posvećena pažnja podršci procesu implementacije školstva na bosanskom jeziku u Sandžaku.


Press Online :: Društvo :: Novi zakon: Kazne za sve uključene u sprečavanje nasilja\nNovi zakon: Kazne za sve uključene u sprečavanje nasilja\nZa protekle četiri godine u porodičnim svađama ubije su 172 žene.\nGlobalna kampanja "16 dana aktivizma protiv nasilja nad ženama" počinje danas i trajaće do 10. decembra, kada je Međunarodni dan ljudskih prava.\nJasmina Puhača iz MUP-a kaže za RTS da novi zakon predviđa i kazne za sve uključene u sprečavanje nasilja u porodici.\nJasmina Puhača je, gostujući u Dnevniku RTS-a, podsetila da novi zakon o porodičnom nasilju daje ovlašćenja policiji da iseli nasilnika za 48 sati i da mu izrekne zabranu prilaska.\n"U slučaju kada se prijavi nasilje, na lice mesta izlazi policija koja o događaju obaveštava policijskog službenika za sprečavanje nasilja u porodici, koji je iz Kriminalističke policije", naglašava Puhača.\nPrema njenim rečima, on će imati zadatak da napravi procenu rizika u odnosu na konkretnu situaciju.\n"To podrazumeva da proceni da li ima dece, da priključi obaveštenja o ranijim događajima, da li nasilnik poseduje oružje, da li je zavisnik od alkohola ili psihoaktivnih supstanci itd. Odgovoran deo je na policijskom službeniku. U zavisnosti od procene, moći će da izrekne meru zaštite i da obavesti tužioca, koji ima zadatak da za 48 sati listu rizika dostavi sudu", objašnjava Puhača.\nTakođe, zakon predviđa specijalnu obuku koja podrazumeva set novih znanja i veština u procenjivanju nasilja.\n"Kako će to izgledati u praksi, čekaćemo da pokaže vreme s obzirom na to da policija ima vremena da se pripremi jer primena zakona kreće od polovine 2017. godine", dodaje Puhača.\nZakon predviđa i kazne za sve uključene u sprečavanje nasilja u porodici.\n"To ne menja bitno ulogu službenika jer je policija i ranije bila u situaciji da njen rad bude kontrolisan od strane sektora unutrašnje kontrole", napominje Puhača.\nIstiče i da zakon predviđa prijavljivanje nasilnika od strane komšija napominjući da onaj koji prijavljuje nije potrebno da se predstavi.\nU Beogradu će u okviru kampanje "16 dana aktivizma protiv nasilja nad ženama" do 10. decembra simbolično narandžastom bojom biti osvetljeni znameniti objekti: zgrade Vlade, Skupština Srbije, Grada Beograda, Most na Adi, Pobednik...\nNa beogradskom Trgu Republike biće instaliran i veliki SOS telefon preko koga će svi moći da čuju podatke o tome koliko je žena ubijeno u porodičnom i partnerskom nasilju u Srbiji.\nKoordinaciono telo Vlade Srbije za rodnu ravnopravnost na čijem čelu je Zorana Mihajlović, obeležilo je juče početak kampanje dok je Skupština Srbije u sredu usvojila Zakon o sprečavanju nasilja u porodici.


Persil dobitnik priznanja Superbrands Srbija 2017-2018 - Retail Serbia Forum - Retail Serbia\n3 godina 10 meseci pre\t#1786 od Zarko\nPersil dobitnik priznanja Superbrands Srbija 2017-2018 je kreirao Zarko\nPersil, jedan od vodećih brendova kompanije Henkel, dobitnik je priznanja „Superbrands Srbija 2017-2018“ u kategoriji proizvoda za održavanje domaćinstva na srpskom tržištu. Prestižno priznanje koje se, sada već tradicionalno, dodeljuje vrhunskim brendovima u Srbiji, u ime kompanije Henkel, primio je Đorđe Popović, generalni direktor sektora Deterdženti i kućna hemija.\nInovacije i kontinuitet su oduvek bile fokus strategije brenda Persil. Sa tradicijom dugom 111 godina, Persil opravdava poverenje svojih korisnika i ide u korak sa savremenim izazovima na tržištu.\nKriterijumi za dobijanje statusa Superbrand zasnovani su na tri glavne osobine brenda, a to su - prepoznatljivost i ugled, dugogodišnja doslednost i pouzdanost, kao i odgovorno poslovanje. Ispunivši sve kriterijume, Persil premijum brend, koji se dinamično razvija na srpskom tržistu i predstavlja pouzdanog partnera u svakodnevnim kućnim poslovima, zasluženo je dobio ovo prestižno priznanje.


DANI KRAJIŠKE KULTURE I DUHOVNOSTI - Konkursi regiona\nDANI KRAJIŠKE KULTURE I DUHOVNOSTI\nby KR 24/09/2011 017\nPOVEZIVANJE PUTEM UMETNOSTI\nUdruženje krajišnika u Pančevu organizovaće kulturnu manifestaciju „Dani krajiške kulture i duhovnosti“ od 21. do 24. septembra. Cilj je, kako kažu u ovom udruženju, da se povežu prostori Republike Srpske i Hrvatske sa Pančevom, putem kulture, sporta i privrede.\nPovodom Dana krajiške kulture u sredu 21. septembra u gradskoj biblioteci u 19 časova biće otvorena izložba kustosa Milojka Budimira „13. vekova istorije Srba na prostoru Dalmacije, Slavonije i Hrvatske“.\nSutradan, takođe u biblioteci u 19 sati biće promovisana knjiga „Srpsko plemstvo i grbovi u Dubrovniku, Dalmaciji, Hrvatskoj i Slavoniji“ autora profesora Marka Atlagića. Prema najavi predsednika Udruženja krajišnika iz Pančeva, Mileta Bosnića za 23. septembar planira se i takmičenje u fudbalu.\n„Na stadionu Dinama veterani Istočnog Sarajeva i Romanije igraće sa veteranima Dinama“, rekao je Bosnić.\nIstog dana, u petak 23. septembra u 19.30 u Kulturnom Centru gostovaće Narodno pozorište iz Banjaluke sa predstavom „Svinje“ Branislava Nušića.\nCentralna manifestacija biće održana u subotu kod crkve Svetog Save na Misi koja će početi liturgijom vladike banatskog Nikanora. U 11 časova biće održan pomen sveštenicima koji su nastradali u II Svetskom ratu, a u isto vreme na platou kod crkve počinje takmičenje u pripremanju gulaša, nakon čega sledi kulturno umetnički program KUD-a Abrašević, rekao je Mile Bosnić.\nOn je najavio da postoji mogućnost da ovu manifestaciju poseti i predsednik republike Srpske Milorad Dodik.


Vesti online / Vesti / Ekonomija / Evro danas 113,94 dinara\nEvro danas 113,94 dinara\nDinar će danas da ojača prema evru za 0,2 odsto i srednji kurs će biti 113,9422 dinara za jedan evro.\nDinar na "klackalici" poslednjih nedelja\nPrema zvaničnom srednjem kursu Narodne banke Srbije, evro će koštati 26 para manje nego u petak kada je kurs bio 114, 2065 dinara za jedan evro.\nDinar je ove godine oslabio prema evru za 8,2 odsto, a u poslednjih mesec dana za jedan odsto.Najjači je bio 11. januara, kada je jedan evro koštao 103,6922 dinara, a najslabiji 9. avgusta, kada je jedan evro bio 119,0723 dinara.\nCentralna banka je ove godine na Međubankarskom deviznom tržištu prodala milijardu i 347,5 miliona evra da bi podržala kurs dinara, a kupila je pet miliona evra.\nEKONOMIJA Evro danas 114,70 dinara\nEKONOMIJA Evro sutra 114,03 dinara\nEKONOMIJA Evro sutra 117,83 dinara


SAD /Nakon ispada Tee Katai: Tariq Nasheed izvrijeđao Srbiju i nazvao je "smetljištem" / Radio Sarajevo\n06. 06. 2020. u 15:53:00 Radiosarajevo.ba\nKlub američke profesionalne fudbalske lige MLS - LA Galaxy - raskinuo je u petak ugovor sa srbijanskim fudbalerom Aleksandrom Kataijem nakon što je njegova supruga Tea objavila niz rasističkih i nasilničkih objava na druuštvenim mrežama.\nTea Katai je na svom Instagram profilu objavila poruku u kojoj demonstrante pokreta "Crni životi vrijede" nazvala “odvratnom stokom” te pozvala na nasilan obračun s njima, što je dodatno naelektrisalo atmosferu nakon smrti Georgea Floyda.\nOglasio se i američki producent Tariq Nasheed koji je na Twitteru izvrijeđao supružnike Katai, ali i zemlju odakle dolaze. Teu Katai nazvao je "ku***om", Srbiju "smetljištem", a uz taj komentar okačio je sliku naselja, navodno u Srbiji. U odgovoru jednom pratiocu Tariq Nasheed je napisao da "Srbi nemaju smeće oko sebe već u smeću žive".\n— Tariq Nasheed (@tariqnasheed) June 5, 2020\nTagovi: George Floyd SAD MLS Srbija\nSAD / Trump kritizirao gradonačelnicu Washingtona: Grubo je nesposobna


NE SLIJEDE SAD: Francuska se neće pridružiti diplomatskom bojkotu ZOI u Pekingu - Vijesti365\nHome›Svijet›Globus›NE SLIJEDE SAD: Francuska se neće pridružiti diplomatskom bojkotu ZOI u Pekingu\nNE SLIJEDE SAD: Francuska se neće pridružiti diplomatskom bojkotu ZOI u Pekingu\n“Što se tiče diplomatskog bojkota, Francuska to neće učiniti”, izjavio je Blanker na televiziji BFM. Prema njegovim riječima, sport je svijet za sebe koji mora biti zaštićen od političkog mješanja, prenosi agencija Rojters.\n“Ministarka sporta Roksana Marasineanu prisustvovaće Olimpijskim igrama u Pekingu”, izjavio je Blanker, ali je dodao da kršenja ljudskih prava moraju biti osuđena. Francuski ministar spoljnih poslova Žan-Iv Le Drijan je, međutim, nešto ranije izjavio da bi Pariz trebalo da zauzme zajednički stav sa drugim zemljama Evropske unije o mogućem diplomatskom bojkotu.\nSjedinjene Države, Kanada, Australija i Britanija su ove nedelje saopštile da njihovi državni zvaničnici neće prisustvovati Igrama, u nastojanju da pošalju poruku Kini o stanju ljudskih prava u toj zemlji. Pariz bi trebalo da bude domaćin letnjih Olimpijskih igara 2024. godine.\nMILANOVIĆ: Ne moramo u svemu slušati Brisel, nabavio bih vakcine i od čečenske mafije\nKroz privredu, sport, kulturu i humani rad: Marinko Umičević cijeli život posvetio Banjaluci


"Mesindžer" može da se koristi bez "fejsbuk" naloga\n„Mesindžer“ može da se koristi bez „fejsbuk“ naloga\nDruštvena veb mreža Fejsbuk objavila je nadogradnju za svoju aplikaciju za trenutno slanje poruka „mesindžer“, tako da ona sada može da se koristi bez potrebe otvaranja naloga na toj mreži.\nTa nadogradnja, međutim, neće promeniti ništa za korisnike koji su već instalirali „mesindžer“ i povezali tu aplikaciju sa svojim fejsbuk nalogom.\nOni koji tek nameravaju da se priključe na „mesindžer“ imaće mogućnost da se prijave koristeći svoj fejsbuk nalog (Fejsbuk Konekt) ili jednostavno da se prijave preko broja svog telefona.\nU tom slučaju, „mesindžer“ će zatražiti dozvolu pristupa listi kontakata korisnika da bi ih registrovao u svoju aplikaciju.\nNa tabletu je to malo komplikovanije, jer je potrebno imati broj telefona, objavljeno je danas na veb portalu webzeen.fr.\nOni koji imaju tablet-mobilni telefon sa SIM karticom ne bi trebalo da imaju problema, u suprotnom povezivanje s „mešindžerom“ je nemoguće.


EK zabrinuta zbog spornog francuskog Zakona o bezbednosti\nSvet Autor:Fonet23. nov. 202021:10 > 21:13\nEvropska komisija (EK) izrazila je zabrinutost zbog kontroverznog francuskog Zakona o bezbednosti i navela da novinarima mora da se obezbedi "da svoj posao obavljaju slobodno i potpuno bezbedno".\nFrancuska: Protesti zbog zakona o zabrani snimanja policije\nSporni zakon, koji bi sutra trebalo da bude usvojen u Donjem domu parlamenta, zabranjuje objavljivanje fotografija i snimaka policajaca „iz zlonamernih pobuda“, prenosi Politiko.\nVlada u obrazloženju navodi da je takva odredba neophodna kako bi se policajci zaštitili od nasilnih akata, ali se grupe za odbranu građanskih prava i slobode medija s tim ne slažu, pa su za vikend održani i ulični protesti na kojima je traženo da parlament odbaci predlog zakona.\nKada članice EU usvajaju propise koji regulišu bezbednost moraju da poštuju načelo uspostavljanja ravnoteže između bezbednosti i građanskih sloboda, izjavio je portparol Evropske komisije na konferenciji za medije.\n„U kriznim periodima još je važnije da svaki novinar može obavljati svoj posao slobodno i potpuno bezbedno. Evropska komisija će proveriti završnu verziju tog zakona da bismo videli da li je potpuno u sladu sa zakonodavstvom Unije“, rekao je portparol EU.\nNakon brojnih kritika francuska vlada je u predlog zakona dodala odredbu koja bi trebalo da osigura slobodu medija, ali kritičari tvrde da je, uprkos tome, zakon napisan tako da svaki policajac može novinaru zabraniti da ga snima ili fotografiše, što će svakako obeshrabrujuće delovati na one koji žele da zbog nečega prijave policijskog službenika.\nIz kancelarije Visokog komesara Ujedinjenih nacija za ljudska prava Francuska je upozorena da bi zakon u obliku u kome je predložen „mogao voditi ozbiljnom kršenju ljudskih pava i osovnih sloboda, a posebno prava na slobodu izražavanja“.\nI francuska ombudsmanka za ljudska prava Kler Hedon izjavila je da bi zakon mogao da predstavlja „značajan rizik“ za slobodu informisanja.\n„Objavljivanje fotografija i snimaka policijskih intervencija ne samo da je legitimno, već je i neophodno za funkcionisanje demokratije“, navela je Hedon u saopštenju.\nEvropska komisijafrancuskazakon o bezbednosti


Dodik: Film o Jasenovcu treba da snima autentični srpski reditelj Emir Kusturica – Zvornik Danas\nNaslovna/VIJESTI/Dodik: Film o Jasenovcu treba da snima autentični srpski reditelj Emir Kusturica\nSrpski član Predsjedništva BiH Milorad Dodik izjavio je Srni da proslavljeni srpski reditelj Emir Kusturica, kao neko ko razumije istoriju srpskog nacionalnog stradanja, treba da snima film o Jasenovcu, te da je to ideja koja duže živi.\nZvornik Danas Send an email 22. avgusta 2020\n– Kusturica već duže vremena ima ideju, želju i volju da to uradi i mislim da je vrijeme za to, za razliku od onih koji podržavaju da to neki drugi snimaju. Snimanje filma o Jasenovcu treba dati našem autentičnom srpskom reditelju Emiru Kusturici da to uradi – istakao je Dodik.\n– To je ogromno stradanje koje je zadesilo naš narod, oskrnavilo nas i zaustavilo u istorijskom i nacionalnom razvoju i svemu onome što treba da bude poruka tog filma – naglasio je Dodik.\nDjevojka poginula u saobraćajnoj nesreći kod Mrkonjić Grada


Ko sve u Republici Srpskoj strahuje od međunarodnih sankcija? Nigdje nema potpisa Milorada Dodika, ali tu su Čubrilović, Cvijanović...\nKo sve u Republici Srpskoj strahuje od međunarodnih sankcija? Nigdje nema potpisa Milorada Dodika, ali tu su Čubrilović, Cvijanović…\nNigdje ni na jednoj odluci, ni na jednom zakonu nema potpisa Milorada Dodika, već su potpisi Čubrilovića, Cvijanović i ostalih.\nPredsjednik Narodne skupštine RS Nedeljko Čubrilović najavio je svoje odsustvo sa pozicije predsjednika, te odredio ko će ga na čelu najvišeg entitetskog zakonodavnog tijela, mjenjati za vrijeme dok bude odsutan.\nČubrilović je svoju odluku, prenijeli su mediji, saopćio najbližim saradnicima, dok o razlozima njegovog odsustva može se samo nagađati.\n“Nagađa se da su razlozi Čubrilovićevog odsustva zdravstvene prirode, što nije isključeno.\nNerjetko na sjednicama NS RS reagira ishitreno, nervozno, izlazi iz sale, pa ga, prilično bijesnog, srećemo po hodnicima.\nSve je moguće, ali ono što je već postala javna tajna jeste da Čubrilovićeva nervoza, kao i nervoza mnogih drugih članova parlameta, ministara i nosioca drugih visokih funkcija u RS, ima dublje razloge”, kaže izvor portala politicki.ba iz RS-a dobro upoznat sa trenutnom političkom situacijom u ovom entitetu.\nNaime, priče o mogućim sankcijama funkcionera i privrednih subjekata bliskih Miloradu Dodiku, koje su sve glasnije nakon učestalih posjeta visokih funkcionera međunarodne zajednice koji “jedan na jedan” razgovaraju, ne samo sa Čubrilovićem, već i sa predsjednicima poslaničkih klubova u NSRS, podgrijavaju strah da bi mnogi od njih mogli doći na nišan međunarodnih sankcija.\nNikome se, kaže sagovornik istog portala, “ne gine”, posebno ne onim koji su u vrijeme vladavine Milorada Dodika stekli ogromno bogatstvo, osnovali privatne firme i postali dioničari velikih državnih firmi.\n“Svi oni strahuju od blokada svojih računa, pa i onih na koje im liježe mjesečna plaća, od zaustavljanja rada svojih firmi koje se, mahom, naslanjaju na entitetski, a neke i na strani novac.\nNjihovim glasovima i potpisima usvajaju se odluke o prenošenju nadležnosti sa BiH na entitet i stranci su im jasno kazali šta ih čeka.\nJer nigdje ni na jednoj odluci, ni na jednom zakonu nema potpisa Milorada Dodika, već su potpisi Čubrilovića, Cvijanović i ostalih.\nIz ličnih kontakata znam da su mnogi uplašeni zbog mogućnosti da sankcije pogode njih, a ne stvarnog krivca za sve što se događa”, kaže isti sagovornik koji je iz opravdanih razloga govorio pod uslovom anonimnosti.\nMnogi koji poznaju stanje u manjem bh. entitetu, tvrde da Milorad Dodik one koji bi mu eventualno mogli otkazati poslušnost “ima u šaci” i da niko od njih neće smjeti da mu se suprostavi.\nUz opoziciju koja, izuzev Nebojše Vukanovića, više liči na “postiđenu seosku mladu”, kaže sagovornik politički.ba, te dodaje kako će Milorad Dodik gaziti “do posljednjeg Srbina”.


„Imamo mnogo toga...“ Sa čim Rusija izlazi pred NATO - 28.06.2019, Sputnik Srbija\nZamenik šefa ruske diplomatije Aleksandar Gruško izjavio je da Moskva planira da 5. jula na sastanku Saveta NATO-Rusija razgovara o nagomilavanju NATO snaga na... 28.06.2019, Sputnik Srbija\nrusija, svet, vesti, savet rusija-nato\n15:28 28.06.2019 (Osveženo: 16:14 28.06.2019)\n„Imamo mnogo toga da pričamo. Pored Sporazuma o raketama, imamo sveukupnu bezbednosnu situaciju, prvenstveno iz perspektive intenziviranja aktivnosti NATO-a i primene plana da se jača istočni bok, što takođe otežava situaciju. Mislim da ćemo razmeniti informacije o najvažnijim vojnim vežbama“, rekao je Gruško novinarima.\nOn je naglasio da će sastanak Saveta NATO-Rusija biti održan na inicijativu Alijanse, dodajući da je NATO poručio da je zainteresovan za deeskalaciju tenzija.\n„Zemlje-članice NATO-a nas uveravaju da su zainteresovane za deeskalaciju, za sredstva za sprečavanje opasnih vojnih incidenata, da su zainteresovane da osiguraju da strane izbegnu nerazumevanje u vezi sa uzajamnim namerama“, naveo je Gruško.\nPrethodno je generalni sekretar Alijanse Jens Stoltenberg izjavio da 5. jula NATO planira da razgovara sa Rusijom o mogućnostima očuvanja Sporazuma o raketama kratkog i srednjeg dometa.\nS tim u vezi, Gruško je rekao da je „nemoguće očuvati ono što ne postoji“, kao i da je Rusija samo reagovala na poteze SAD koji stvaraju apsolutno novu situaciju u Evropi, propraćenu „dodatnim rizicima i pogoršanjem vojne bezbednosti“.


VI PITATE: Šta podrazumijeva Odluka o zabrani držanja domaćih životinja? - Spin Info\nNakon što je na posljednjoj sjednici Skupštine opštine Istočno Novo Sarajevo usvojena Odluka o zabrani držanja domaćih životinja u gradskim zonama, na našu adresu stigla su pitanja čitalaca vezano za ovu Odluku, odnosno šta se njome podrazumijeva i na koje urbane dijelove opštine se odnosi.\nPosebnu zabrinutost istakli su građani koji godinama uzgajaju domaće životinje u okviru svojih domaćinstava, i na taj način ostvaruju prihode za život.\nU rubrici “VI PITATE” Spin Info se obratio nadležnim organima opštine kako bismo saznali više o ovoj Odlucu. Na našu adresu stigao je odgovor da: –Zbog obima pomenute Odluke zainteresovani građani mogu se obratiti Odjeljenju za prostorno uređenje i stambeno- komunalne poslove Opštinske uprave Istočno Novo Sarajevo, koje će zainteresovanim licima na uvid dati tačne granice koje su ovom Odlukom obuhvaćene-.\nMeđutim, napominjemo da je načelnik opštine Istočno Novo Sarajevo Ljubiša Ćosić na sjednici napomenuo da bi u narednom periodu trebala biti održana javna rasprava o ovoj temi, odnosno da se poslušaju i usvoje prijedlozi sugrađana koji uzgajaju domaće životinje kako bi se eventualno izmjenila i dopunila ova Odluka.\nPrevious Izgradnja parkića za djecu na raskrsnici ulica Karađorđeva i Nikole Tesle\nNext “VI PITATE”- ovaj put bez odgovora nadležnih organa


TUGA: Srbija uvozi svinjetinu iz Evrope, domaći stočari ne znaju šta će sa mesom! - Naša Borba\nTUGA: Srbija uvozi svinjetinu iz Evrope, domaći stočari ne znaju šta će sa mesom!\nPredsednik Asocijacije stočara Srema i Mačve Zoran Erić rekao je za Betu da je proizvođačka cena žive vage tovljenika 160 dinara po kilogramu, a da trgovci plaćaju kilogram od 130 do 135 dinara po kilogramu. „Uzgajivači svinja imaju gubitak po svakom tovljeniku po 2.000-3.000 dinara. I prasetina je pojeftinila i kilogram košta 160 dinara, a proizvođačka cena je 190 dinara po kilogramu jer su poskupeli pšenica, kukuruz i soja.\nU poslednjih deset godina nikad nije bilo gore„, rekao je Erić. Dodao je da klaničari iz Srbije svakog meseca iz evropskih zemalja uvezu jeftino meso za preradu u vrednosti od tri do pet miliona evra jer je ponuda velika pošto je Kina zbog svinjske kuge u Nemačkoj prestala da ga uvozi iz tih zemalja. Erić je rekao da su im u Ministarstvu poljoprivrede Srbije rekli da ne mogu da zabrane uvoz tog mesa zbog Sporazuma o pridruživanju i stabilizaciji.\nUzgajivači svinja koji su se opredelili isključivo za tu granu stočarstva, prema njegovim rečima, uzeli su podsticaje za opremu i za uzgoj svinja koji po krmači iznosi 15.000 dinara godišnje i „ne mogu sada da ugase tu proizvodnju, pa su u velikom problemu“. „Znamo firmu koja neprekidno uvozi smrznuto meso i prerađevine i svaki taj šleper za nas znači da 1.000 svinja neće biti prodato„, rekao je Erić. Dodao je da je „u socijalizmu postojao lanac od proizvođača do klaničara i trgovca, a da su sada pokidani i da trgovci ucenjuju klaničara, a oni proizvođače.\nOn je rekao da proizvođači zbog toga nisu mogli da iskoriste ni pola sredstava koja su izdvojena za premije kako bi im se pomoglo jer je ona bila uslovljena nalaženjem kupca i prodajom. „Posledice tako slabe tražnje će biti smanjenje proizvodnje i slabija ponuda naredne godine„, ocenio je Keco.\nPrethodni tekstMOLDAVIJA SE DIGLA: Nova predsednica traži ostavku vlade!\nSledeći tekstRADNICI SE BUNE U SRBIJI: Država nam ne dozvoljava da radimo!


Šef NATO: Spremni smo za dijalog s Rusijom 12. januara - 31.12.2021, Sputnik Srbija\nŠef NATO: Spremni smo za dijalog s Rusijom 12. januara\nGeneralni sekretar NATO Jens Stoltenberg izjavio je da je Alijansa spremna za dijalog sa Rusijom na sastanku koji je predviđen za 12. januar. 31.12.2021, Sputnik Srbija\nReč o jednom od tri koloseka razgovora o zahtevu Rusije za garancije bezbednosti Zapada da se, između ostalog, neće širiti dalje na istok i da neće razmeštati rakete na teritoriji bivših republika SSSR.Podsetimo, o predstojećim sastancima su juče telefonom razgovarali lideri Rusije i SAD, Vladimir Putin i Džozef Bajden.\nGeneralni sekretar NATO Jens Stoltenberg izjavio je da je Alijansa spremna za dijalog sa Rusijom na sastanku koji je predviđen za 12. januar.\nReč o jednom od tri koloseka razgovora o zahtevu Rusije za garancije bezbednosti Zapada da se, između ostalog, neće širiti dalje na istok i da neće razmeštati rakete na teritoriji bivših republika SSSR.\nPodsetimo, o predstojećim sastancima su juče telefonom razgovarali lideri Rusije i SAD, Vladimir Putin i Džozef Bajden.\n„Razgovarao sa američkim državnim sekretarom Blinkenom o važnosti deeskalacije velike vojne moći Rusije u i oko Ukrajine. NATO nastupa jedinstveno. Spremni smo za dijalog u okviru Saveta NATO-Rusija koji će biti održan 12. januara“, napisao je Stoltenberg na Tviteru.


Beta 12. septembra 2018. 16:25\nEvropski parlament (EP) usvojio je danas Direktivu o autorskim pravima na digitalnom jedinstvenom tržištu (DSM) koju svetska i evropska novinarska organizacija ocenjuju kao „veliki iskorak u zaštiti autorskih prava“.\nIFJ i EFJ posebno pozdravljaju to što će se u skladu sa članom 11 izveštaja Parlamenta, koristi koje proizilaze iz autorskih prava pošteno deliti izmedju novinara i izdavača. Pored toga, takozvani „trougao transparentnosti“, koji je definisan u poglavlju tri (članovi 14-16), predstavlja veliki korak napred za novinare i autore da steknu jaču kontrolu nad korišćenjem njihovog rada i naknadama koje dobijaju.\n„Slavimo glasanje Evropskog parlamenta za DSM direktivu. To je veliki korak napred u odbrani novinarskih i autorskih prava, koje su godinama kršile tehnološki giganti. Nastavićemo sa kampanjom da Evropski savet uskladi propise sa ovom Direktivom“, izjavio je generalni sekretar IFJ Entoni Belendžer (Anthoni Bellanger), a saopštio NUNS.


Dara Kosrovšahi potvrđen kao novi CEO Ubera - izlazak na berzu do 2021. godine - Netokracija.rs\nMilena Radivojević 31. 8. 2017.\nNovi direktor Ubera sa bivšim i sa članicom odbora – Arianom Hafington Arianna Huffington / Twitter\nKompanija Uber, jedan od najvrednijih “startapa” u istoriji do sada je bila kompanija čiju su vlasničku strukturu činili investitori, osnivači i zapoleni. Međutim, prema rečima novog izvršnog direktora Ubera, Dare Kosrovšahi, to će se promeniti u narednih 18 do 36 meseci.\nNaime, ovu kompaniju mogao bi očekivati Initial Public Offering (IPO), odnosno izlazak na berzu gde će se akcije Ubera najpre prodavati institucionalnim investitorima koji će ih potom dalje preprodavati na berzi.\nOvaj korak se, pak, svakako ne može smatrati neočekivanim, budući da se kompanija u poslednjem kvartalu suočila sa novim gubicima koji se sada već mere milijardama dolara. Stoga je novi CEO (čije je mesto bilo upražnjeno još od juna), osim prodaje akcija na berzi – najavio i dodatne mere koje imaju za cilj da “isplate dugove”, a koje će ostaviti traga ne samo na njihovu sferu delatnosti, već i mnogo šire.\nJedna od ključnih mera, iako ne finansijska, je ona koja se tiče ponovne izgradnje respektabilnog imidža kompanije koji je poljuljan brojnim optužbama za silovanje i seksizam. Pomenute optužbe povezuju se sa bivšim vrhom Ubera – jednim od osnivača i bivšim izvršnim direktorom Travisom Kalanikom.\nBivši direktor Ubera, Travis Kalanik, nastavlja pravnu borbu protiv investicionog fonda Benchmark. Fortune\nUpravo je Kalanik bio taj koji se najviše protivio tranziciji kompanije iz privatne u javnu, te je u tu svrhu nastojao da ostvari dodatnu kontrolu nad preostalim članovima odbora kompanije. Glasine kažu da se pri tome služio brojnim malverzacijama i skrivanjem informacija, što je bila jedna od osnova za tužbu koju je protiv njega pokrenuo jedan od investitora Benchmak Capital, a koja je pre nekoliko dana prebačena u arbitražne sporove i time postala nedostupna za javnost.\nNedostatak kadra – problem za dugoročni rast\nRazdeljeni izvršni odbor se, pored tužbi, pravnih bitki sa drugim kompanijama i poljuljanim poverenjem korisnika i dalje suočava sa nedostatkom ljudi na ključnim pozicijama, poput generalnog sekretara i rukovodilaca inženjerskog i finansijskog sektora.\nStoga se čelnici ove kompanije nadaju da će izabrane osobe biti podjednako sposobne kao Kosrovšahi – bivši izvršni direktor Expedie, američke kompanije koja posluje u oblasti putovanja i turizma. Do njihovog izbora mediji u SAD nastavljaju da spekulišu koji su potencijalni kandidati za upražnjena mesta, a bitka u odboru da se na pozicije dovede “svoj čovek” se nastavlja.\nMožda će upravo oni biti tim iz snova koji će Uberu doneti vrednost od 100 milijardi dolara, uprkos pretrpljenim gubicima.


Lavrov u Republici Srpskoj - 14.12.2020, Sputnik Srbija\nRuski ministar spoljnih poslova Sergej Lavrov stiže u Republiku Srpsku i BiH. U Istočnom Sarajevu danas će razgovarati sa srpskim članom i predsedavajućim... 14.12.2020, Sputnik Srbija\nsvet, vesti, sergej lavrov, republika srpska (rs), region\n08:10 14.12.2020 (Osveženo: 04:01 26.08.2021)\n© Sputnik / Vladimir Pesnя / Uđi u foto-galerijuPredsednik Republike Srpske Milorad Dodik i ministar spoljnih poslova Rusije Sergej Lavrov /\nRuski ministar spoljnih poslova Sergej Lavrov stiže u Republiku Srpsku i BiH. U Istočnom Sarajevu danas će razgovarati sa srpskim članom i predsedavajućim Predsedništva BiH Miloradom Dodikom i zvaničnicima Srpske, a sutra u Sarajevu sa članovima Predsedništva.\nSastanak će biti održan u 18.00 časova u sedištu Vlade Republike Srpske u Istočnom Sarajevu.\nMilorad Dodik izjavio je uoči posete Lavrova da će saradnja Republike Srpske i Rusije biti nastavljena i u političkom i ekonomskom, i u svakom drugom obliku, i istakao da su optužbe da Rusija ima negativan uticaj neosnovane.\nDodik danas i sa Vučićem\nMilorad Dodik će danas pre sastanka sa Lavrovim da se sastane sa predsednikom Srbije Aleksandrom Vučićem.\nKako je prenela RTRS, Dodik je rekao da će glavna tema sastanka, koji je ranije dogovoren, biti epidemiološka situacija u Srpskoj i Srbiji, ali da će biti reči i o drugim temama.\n"Raniji je dogovor bio da za stanovnike Republike Srpske neće biti zatvorena granica prema Srbiji. Nastojaću da tako i ostane, jer vidim da sada Srbija najavljuje eventualno zatvaranje granica", rekao je Dodik.\nOn je istakao je da će na sastanku biti otvorene i druge teme.\n"Opšti je napad na Srbe. Napadi dolaze iz Amerike i iz Evrope. Na tapeti je Srbija, srpski narod, Vučić, na tapeti je i Republika Srpska i svi mi koji predstavljamo Republiku Srpsku", rekao je Dodik.


Kišobrani sa vašim logotipom | Štamparija Mačinković\nU svim godišnjim dobima imamo kišne dane gde se u obaveznu ličnu upotrebu koristi kišobran. Kišobran je idealan poklon za isticanje vizuelnog identiteta Vaše kompanije ili Vašeg proizvoda. Štamparija Mačinković u svojoj ponudi ima kišobrane u raznim bojama, oblicima i veličinama. Mi ćemo Vam ovde prezentovati kišobrane u raznim varijacijama kako bi Vam dali ideju da svojim klijentima poklonite jedinstven poklon, kojim ćete se istaći od ostalih.\nObrnuti promotivni kišobrani su relativno novi proizvod koji će zasigurno pleniti pažnju svojim izgledom, ali i funkcionalnošću. Koliko puta Vam se dogodilo da sedate u automobil i dok uspete zatvoriti kišobran svejedno pokisnete? S ovim proizvodom se to više neće događati zbog jedinstvenog obrnutog sistema otvaranja i zatvaranja .\nKako bi ste se istakli od ostalih u ponudi imamo i kockaste kišobrane. Karakteristike i dimenzije su kao kod klasičnih kišobrana, ali oblik je svakako interesantniji.\nSklopivi kišobrani su ujedno jako praktični i korisni. Zbog svojih dimenzija kada se sklope omogućavaju nam da ih uvek imamo pri ruci. Neće Vam zauzimati mnogo prostora u torbi ili automobilu, a sa druge strane biće Vam dragoceni kada se iznenada nađete na kišnom pljusku što je vrlo česta pojava u letnjim mesecima.\nNaravno tu su i neizostavni klasični kišobrani, koji Vas štite od kiše i istovremeno daju mogućnost da učinite svoj brend prepoznatljivim.


Premijer Krivokapić:Namjeravamo da otvorimo ambasadu u Tel Avivu – CG Live\nPremijer Krivokapić:Namjeravamo da otvorimo ambasadu u Tel Avivu\nKako je saopšteno iz Vlade, Krivokapić je danas pojedinačno ugostio Vilana, kao i nove ambasadore Švajcarske Ursa Šmida i Japana Katsumata Takahikoa.\nSvjestan značaja koji Izrael ima u međunarodnim odnosima, kao i diplomatskih potreba koje država Crna Gora prepoznaje kao prioritetne, premijer Zdravko Krivokapić je tokom današnjeg sastanka upoznao ambasadora Izraela Jahela Vilana sa namjerom Vlade da uđe u proceduru otvaranja ambasade Crne Gore u Tel Avivu.\n“Nakon dobrodošlice zvaničnicima prijateljskih država i primljenih čestitki povodom stupanja na visoku i odgovornu funkciju, premijer Krivokapić je ambasadore upoznao sa trenutnim prilikama u Crnoj Gori, kao i sa ključnim prioritetima Vlade Crne Gore. On je izrazio zadovoljstvo zbog dobrih odnosa koje Crna Gora ima sa ove tri zemlje”, navode u Vladi.\nKrivokapić je kazao da Crna Gora i Izrael imaju prijateljske odnose, te naglasio da će Vlada raditi na njihovom unapređenju.\n“On je zahvalio na pomoći koju je ta zemlja pružila Crnoj Gori u borbi protiv pandemije COVID-19 i upoznao ga sa propustima prethodne Vlade, koja nije na vrijeme započela pregovore o vakcinaciji, zbog čega Crna Gora još nije započela imunizaciju stanovništva protiv koronavirusa”, dodaju u Vladi.\nVilan je sa blagonaklonošću pozdravio namjeru Vlade da otvori ambasadu u Tel Avivu.\n“On je zahvalio na prijateljskom potezu koji je 27. januara napravila Vlada Crne Gore ugostivši počasnog konzula Izraela u Crnoj Gori, gospodina Komnenića, povodom Međunarodnog dana sjećanja na žrtve Holokausta. Vilan je uvjeren da je u crnogorskom narodu živo sjećanje na strahote koje je jevrejski narod doživio tokom Drugog svjetskog rata”, ističu u Vladi.\n“Švajcarska najbolji primjer prosperiteta i blagostanja, koje Crna Gora želi da ostvari”\nKrivokapić je zahvalio ambasadoru Švajcarske na dosadašnjoj podršci u sektoru zdravstva i iskazanoj solidarnosti tokom pandemije COVID-19.\n“Krivokapić je podsjetio da je Švajcarska najbolji primjer prosperiteta i blagostanja, koje Crna Gora u budućnosti želi da ostvari. Premijer je pozdravio dosadašnja ulaganja švajcarskih investiotora u Crnu Goru, naglasivši da očekuje da bilateralna saradnja bude intezivnija i bogatija, te da se razvija putem ekonomske diplomatije”, navode u Vladi.\nPored očekivanja da se u tekućoj godini broj turista iz Švajcarske makar približi onom broju iz 2019. i da direktne avio-linije između država budu stabilne, Krivokapić je kazao da je potreba Crne Gore da mlade ljude iz oblasti IT sektora uputi na usavršavanje u Švajcarsku, kako bi nakon povratka u Crnu Goru donijeli potrebna znanja i vještine.\n“Šmid je pored zahvalnosti na srdačnom prijemu, pozdravio napore koje Vlada ulaže u borbu protiv korupcije, poručivši da je napredak u toj oblasti veoma važan za dolazak švajcarskih investitora u Crnu Goru. Švajcarski ambasador politiku crnogoske Vlade doživljava kao politiku mira, koja je, kako je rekao, faktor stabilnosti u regionu”, dodaje se u saopštenju.\n“Digitalno društvo jedan od prioriteta Vlade, Japan uzor”\nKrivokapić je na sastanku sa ambasadorom Japana kazao da izuzetno cijeni dostignuća te zemlje u mnogim oblastima.\n“On je naglasio da je jedan od prioriteta Vlade stvaranje digitalnog društva, za šta joj je Japan uzorni primjer. Krivokapić je naglasio da Vlada želi da stvori uslove da značajni investitori iz Japana dođu u Crnu Goru”, dodaju u Vladi.\nTakahiko je kazao da Japan želi dobre odnose s Crnom Gorom, te da podržava njen put ka EU.\n“Naveo je i da će Japan raditi na unapređenju saradnje posebno u oblasti nauke i ekonomije”, zaključuju u Vladi.\nTags: ambasada cglive premijer zdravko krivokapić tel aviva vladimir leposavić\nPrevious Prvi premijerski sat tek u martu\nNext Saopštenje Vlade povodom reagovanja predsjednika države


Opozicija formira istražnu komisiju o posleratnoj obnovi\nTanjug 11. januara 2021. 15:17\nZAGREB – Parlamentarne opozicone stranke dogovorile su danas pokretanje inicijative za osnivanje istražne komisije o posleratnoj obnovi, pošto se ispostavilo da je nedavni zemljotres u Sisačko moslovačkoj županiji pokazao da kuće nisu adekvatno obnovljene.\nOpozicija u tome očekuje i podršku vladajućeg HDZ-a.\nPoslanik opozicionog SDP-a Peđa Grbin izjavio je da su stranke usaglasile tekst i definisale istražnu komisiju sa konkretnim ciljevima.\nSložili su se, kazao je, da je potrebno obuhvatiti čitavo područje Hrvatske jer nisu samo Petrinja, Sisak i Glina područja na kojima se događala obnova, a koja su seizmički aktivna.\nGrbin je, prenosi Hina, rekao da je potresa bilo i u Dubrovniku i Kninu, a to su takođe područja koja su bila obuhvaćena obnovom.\nPrema njegovim rečima, istražna komisija nne treba samo da utvrdi odgovornost, nego bi trebalo da utvrdi postoji li na tim područjima potreba za ojačavanjem građevina koje nisu napravljene na adekvatan način.\nIstražna komisija bi trebalo da spreči i da se ono što se dogodilo više ne ponovi u budćnosti, a ne samo da bi se utvrdila odgovornost.